Botiken afera - ZientziaEus\n2020/05/15 Galarraga Aiestaran, Ana - Elhuyar Zientzia Iturria: Elhuyar aldizkaria\n2020ko maiatzaren 8an Berria egunkarian argitaratua\nAfrikan kezka piztu du artemisina duen sendabelar-nahaste batek, malariaren kontrako botikekiko erresistentzia sortu dezakelakoan. - Arg. CC BY Pierre Holtz/UNICEF\nMendebaldeko osasun-sistemak, oro har, beti hartu du errezeloz medikuntza tradizionala, eta ez Txinakoa soilik. Hala ere, ukaezina da medikuntza tradizionalak egungo terapietan egindako ekarpena. Horren erakusgarri nabarmenetako bat Youyou Tu farmazialariari emandako Nobel Saria da. Hain zuzen, malaria tratatzeko, kinina edo klorokina erabiltzen ziren, baina gero eta eraginkortasun txikiagoarekin. Horren aurrean, Youyou Tuk Txinako medikuntza tradizionalera jo zuen; Artemisia annua landaretik konposatu aktiboa isolatzea lortu zuen, artemisina. Horretan oinarrituta garatu dira malariaren bizkarroia zikloaren lehen faseetan hiltzen duten eragile berriak.\nYouyou Tuk urteak eman zituen horrekin lanean, eta handik aurrera egindako bidea ere luzea izan da. Orain COVID-19a sendatzeko erabiltzen ari diren terapiek, ordea, ez dute inolako bermerik. Arnas-aparatuko gaitzen aurka milaka urtean erabili badira ere, oraingoan ezin da jakin zer eragin sortuko duten. Are gehiago: ezer ez ematea baino kaltegarriagoak izan daitezke.\nAdibide bat Efedra landarea da. Nature-ren arabera, Txinako Gobernuak gomendatutako sendagaien artean dago. Landarearen estimulatzaile bat, pseudoefredina, Europan eta AEBn erabili zen, produktu dietetikoen eta energikoen osagai gisa, eta debekatu egin zuten, hainbat heriotzaren eragile izan zela frogatu baitzuten.\nAfrikan, berriz, Madagaskarren ekoitzitako sendabelarren nahaste bat zabaltzen ari dela jakinarazi du Science-k. Ikertzaileak kezkatuta daude, malariaren aurka erabiltzen diren botikekiko erresistentzia areagotu dezakeelako. Hain zuzen, nahastearen osagai nagusia Artemisia annua da, eta, besterik gabe erabiliz gero, artemisinarekiko erresistentzia sorraraz dezake (antibiotikoekin gertatzen den antzera). Arazo benetan larria izango litzateke, artemisinan oinarritutako botikei esker, munduan malariak eragindako heriotzak urtean milioi bat izatetik 400.000 izatera igaro baitira. Gainera, ez dago frogatuta artemisinak inolako eragin onuragarririk duenik COVID-19aren aurka.\nMundu osoan ari dira probatzen dagoeneko beste gaitz batzuen aurka erabiltzen diren botikak, ikusteko ea eraginkorrak diren COVID-19a sendatzeko. Bazirudien batek edo bestek emaitza onak eman zitzakeela, hidroxiklorokinak, adibidez. Hori ere malariaren kontra erabiltzen da, eta Donald Trump AEBko presidenteak, zalantza eta zuhurtzia izpirik gabe, hura erabiltzea bultzatu zuen, pandemiak herrialdea jo zuenean. Ikerketa gehiago egin ahala, ordea, ez da ikusi eragin onuragarririk duenik.\nBestalde, osasun-sistemak erantzun eraginkor eta behin betikoa eman ezin duen guztietan gertatzen den moduan, oraingoan ere areagotu egin da sasimedikuntzako produktuen eskaintza. Erakundeak, zientzia-komunitatea eta kazetariak lanean ari dira halakoak identifikatzeko eta gizarteratzea galarazteko, arriskutsuak baitira, oso, baina, itxuraz, inolako kalterik egiten ez badute ere.\nErabilera berria bada, sendagai guztiek gainditu behar dituzte saio klinikoak, baita lehendik beste gaitz batzuen aurka erabiltzen zirenek ere. Ezagunak diren 600 botika inguru probatzen ari dira saio klinikoetan, COVID-19a tratatzeko balio ote duten ikusteko. Oraingoz, bakarrak eman ditu nolabaiteko emaitza onak, Remdevisir antibiralak. Horrenbestez, ikertzen jarraitzen dute, sendagai seguru eta eraginkorren bila.


Elkarrizan taldearen aurkezpena eginen dute urriaren 15ean Beran - Bortziriak - 2021-10-15 - Erran.eus\nElkarrizan taldearen aurkezpena eginen dute urriaren 15ean Beran\nTtipi-Ttapa 2021-10-12 13:00\nElkarrizan elkarteko boluntarioak Beran.\nBoluntario berrien bila ari dira eta ortziralean 18:00etan emanen dute taldearen berri kultur etxean.\nBortzirietako Elkarrizan boluntario taldea boluntario berrien bila ari da. Horretarako, taldearen aurkezpen irekia eginen dute solasaldi moduko bat eginez eta taldearen nondik norakoak eta eginbeharrak azalduko dituzte. Beran urriaren 8an egitekoa bazuten ere, azkenean urriaren 15ean izanen da aurkezpena, ortziralean 18:00etan Berako kultur etxean.\nAurkezpenaren helburua, jendea sentsibilizatzea eta etorkizuneko boluntario berriak bilatzea izanen da, horrela, belaunaldi arteko erreleboa bultzatuz. Irailaren 24an Lesakan egin zuten lehen aurkezpena, eta orain Beran eginen dute.\nElkarrizan boluntario taldean laguntzeko interesa dutenek Bortzirietako Gizarte Zerbitzuen Mankomunitatearekin harremanetan jarri beharra dute. Horretarako 948 63 50 36 telefonora deitu edo info@bortziriakgz.eus helbide elektronikora mezu bat idatzi behar da.\nElkarrizan boluntario taldearen lana aurkeztuko dute irailaren 24an Lesakan\nTtipi-Ttapa ira 21 Bortziriak Lesaka\nOrtziralean 18:00etan Harriondoa kultur etxean.


DataGrid, etorkizuneko Internet? - Elhuyar Aldizkaria\nEuropa DataGrid sistema antolatzen ari da buru-belarri. Europako Batzordeak joan den urteko martxoan Lisboan egin zuen bileran proposatu zen ideia: Europako ikerketa zientifikoentzat baliagarri izango zen sare propioa osatzea. Helburua Europan barrena informazioa abiada bizian zabalduko duen tresna informatikoa garatzea eta frogatzea zen.\nEuropako Batzordeak 2000ko maiatzean onartu zuen proiektua, eta hiru urterako 9,8 milioi eurotako diru-laguntza esleitu zitzaion. Abenduaz gero, CERN Ikerketa Nuklearrerako Europar Erakundea dago proiektuaren buruan, Europako Espazio Agentziarekin eta Frantziako, Italiako, Britainia Handiko eta Herbeheretako ikerketa erakunde garrantzitsuekin batera lanean.\nInterneten nabigatzeko erabiltzen den World Wide Web sistema CERNen prestatu zen 90eko hamarkadan eta, hari esker, Internet mundu osoarentzat eskuragarri bilakatu zen. Haren ondorengoa ere CERNen egingo da, espiritua berarekin baina kontzeptu teknologiko berriez baliatuz.\nGriden ez dira datuak bakarrik banatuko, aplikazioak ere banatu dira. Batetik "kode irekian" oinarritzen diren teknologiak bultzatuko dira, hau da, beharren arabera egokitu daitezkeenak. Bestetik, middleware deritzon sistemak erabiltzaileen eta aplikazioen arteko bitartekari lanak egingo ditu. Middlewarea aplikazioak eta sistema eragileak lotzeko gai izango da eta horrek emango dio azkartasuna DataGridi. Superkonputagailuak, datu bankuak, erreminta informatikoak eta milaka ordenagailu pertsonal abiada handiko sistema horrek lotuko ditu. Ordenagailu batek lan bat egin ordez, ordenagailu askok lan zati txikiak egingo dituzte eta gero emaitzak komunean ipiniko dira.\nBitartekariaren kontzeptua da DataGridek egiten duen ekarpen nagusiena, nahiz eta ez den proiektu honetan bakarrik garatzen ari. Estatu Batuetako Unibertsitateetan sortzen ari diren Internet2k antzeko oinarriak ditu, baita NASAren Power Grid programak ere.\nCERNen eraikitzen ari diren azeleragailu berriak sortuko duen informazioa aztertzea eta kudeatzea izango da DataGriden eginkizun nagusietako bat. LHC partikulen azeleragailua 2005. urtean hasiko da lanean eta DataGrid ere ordurako prest egongo da. Izan ere, azeleragailuko ikerketetan sortuko den informazio-bolumen erraldoiak ezinbestean eskatzen du sistema berri bat.\nAzeleragailuan segundoko sortuko den informazioa sortzeko lurreko biztanle denak aldi berean 20 telefonotatik hizketan aritu beharko liratekeela kalkulatu da; datuak prozesatzeko, berriz, 10.000 ordenagailuren lana beharko litzatzeke. CERNeko fisikariek, beraz, nahitaezkoa dute DataGrid.\nDena dela, fisikariak ez diren beste askorentzat ere oso baliagarria izango da. Genomak ikertzen dituztenentzat, esaterako, edota eredu klimatikoak aztertzen dabiltzanentzat. Datu asko biltzeko, prozesatzeko eta banatzeko gai den potentzia handiko sistema lan-tresna baliotsua baita zientzia-esparru guztietan.\nErabiltzaile arruntek, ordea, urte batzuk itxaron beharko dituzte DataGridez baliatu ahal izateko. Izan ere, "ikertzaileak arriskuak euren gain hartzeko trebatuak daude eta beraiek izango dira DataGriden lehen erabiltzaileak" adierazi dio Elhuyarri proiektuaren arduradun Fabrizio Gagliardi-k, "nahiz eta teknologiak espektatibei erantzun, erabiltzaile arruntengana ere iritsiko den bost bat urteren buruan".


Batipelagiko - Wikipedia, entziklopedia askea.\nEremu pelagikoaren mailen diagrama\nBatipelagikoa edo batiala, ozeanoaren maila bati ematen zaion izena da. Ozeanoa, sakoneraren arabera, lau edo bost mailatan banatuta dago. Batiala edo batipelagikoa, 1000 metroko sakoneratik 4000 metrokoa arte zabaltzen da. Mesopelagikoa eta abisalaren artean dago, lehenengoaren azpian eta bigarrenaren gainean. Ozeanoko toki honetako ezaugarri nabarmen bat, presio hidrostatiko handia da.\nItsas biologian, habitat natural giro zehatz bat deskribatzen du halako sakoneratan aske igeri egiten duten eta bizi eta/edo elikatzen direnei erreferentzia egiten diena, eta sekula ozeanoaren gainazalera igotzen ez direnak. Toki bereziki gogor eta gordina da janari aurkitzeari dagokionean. Existitzen den elikagai bakarra, beste animalia batzuen harraparitzatik, mikroorganismoenak eta goitik erortzen diren detrituenak. Honegatik, arrain askoren funtzio metabolikoak motelak dira, aurreztu eta energia mantentzeko. Espezie batzuk ez dute begirik.\nArrainek kolore ilunak eta gorriak dituzte, aho handiak, zentzu organo garatuak eta argi organoak.\nExistitzen den argi bakarra, izaki bioargiztatzaileena da, eta, iluntasunak, animaliak uneoro mehatxupean ez egotea eragiten du, ikusiak ez izateagatik, eta, horregatik, gihar ahulak dituzte, iritsiera handiko giharrak ez direlako.\nOzeanoaren toki honetan, animalia asko gorriak edo beltzak dira, eta gorria ez da islatzen, beltzaren antza hartuz, eta, argi eza dela eta, jada ez dago landare askorik fotosintesia egiten duenik. Animalien artean Melanocetus johnsonii eta txipiroi erraldoia daude. Azken hauek harrapatzeko asmoz, kaxaloteak eurengana jeisten dira, 3000 metroko sakonerara.\nAzken aldaketa 15 urria 2019(e)an, 11:29(e)tan\nOrriaren azken aldaketa: 15 urria 2019, 11:29.


Xare, kultura digitalean euskararen erabilera sustatzeko lehen azoka egingo da Donostian | Teknologia | Naiz\nAmaia EREÑAGA|DONOSTIA|2012/10/31|0 iruzkin Eguneratua:\nAntolakuntzako arduradunak eta Donostiako Udaleko ordezkariak, Xare azokaren aurkezpenean. (Juan Carlos RUIZ/ARGAZKI PRESS)\n«Xare azokan zubi lana egin nahi dugu teknologia berrien sektoreko enpresa eta herritarren artean. Euskaraz lanabesak badaude, baina dispertsatuak daude, ez dago erreferentzia argirik», adierazi du Iñigo Martinezek, Eragin enpresako ordezkariak. Iruñearen eta Astigarragaren artean banatzen da kulturan eta komunikazio munduan lanean diharduen Eragin enpresa eragilea (“The Balde” eta “Entzun!” bezalako aldizkariak bultzatu ditu, adibidez).\nGipuzkoako Diputazioaren eta Donostiako Udalaren babesa lortu du oraingoan Xare izeneko «egitasmo zoro» honi ekiteko, Martinezen hitzetan. Helburua: «Informazioaren teknologia berrien alorrean eta orokorrean kultura digitalean, euskararen erabilera sustatu ahal izatea».\nXare, egia esan, berritzailea da oso Estatu mailan halako azokarik ikustea ez baita ohikoa.\nSektoreari zuzenduriko azoka izango da –oraingoz euskara erabiltzen duten enpresen 10-15 bat stand izango dituzte, baina hurrengo edizioetan gehiago izango direlakoan daude–, baina erabiltzaileei ere harrera berezia egingo diete.\nPubliko gaztea xede\nZer-nolako publikoa espero dute? Gaztea, noski. Donostia aukeratu izanak badu bere arrazoia, hiribururik euskaldunena baita: 10-14 urte bitarte dituztenen artean %80k euskaraz ongi dakite, eta 15-19 urtekoen artean, %70ek, Nerea Txapartegik, Euskara eta Kultura zinegotziak emandako datuen arabera.\nMahai-inguruak antolatu dituzte –Britainia Hnadiko Pias musika banaketa enpresako Peter Thompson gurera etorriko da–, baita mota ugaritako erakustaldiak ere. Egitarauari azken ukituak eman behar dizkiote oraindik, baina Iñigo Martinezek zenbait ekimen iragarri ditu.\nHala nola, EHko Robotika eta Sistema Autonomoen taldearen robot bertsolariaren erakustaldia izango da, softwarea euskaratzen eskarmentua duten hainbat lagunen gidaritzapean taldekako itzulpen tailerra egingo da, Makalak soinu-edizio digital ikastaroa emango du, Brett Gaylorren ‘RIP Remix Manifesto’ filmaren emanaldia egingo dute (copyrigth sistema zalantzan jartzen du)... zerrenda luzea da.\nBitxikeria bat, dena den: azokak gune berezia edukiko du hainbat multimedia instalazioekin bisitariek esperientzia interaktiboa eduki dezaten. Nabarmenena, agian, Björk musikariak ezagutzera eman zuen Reactable izeneko instrumentu elektronikoa da. Hamar laguneko taldeetan, ordu erdi inguruko saioetan probatzeko aukera izango da.\nXare azokaren webgunea


150 metro karratuko kalistenia gunea eraikiko dute Galdakaon, Plazakoetxen | Geuria\nGaldakaoko kalistenia parkeko obrak datorren astean, abuztuko lehen astean hasiko dituzte, eta erabilgarri egongo da irailean.\nGaldakaoko kalistenia gunea erabilgarri egongo da irailean // Argazkia: Geuria (Arrigorriagako kalistenia gunea)\nKalistenia gune bat eraikiko du Galdakaoko Udalak. Entrenamendu fisikoko sistema hau, nagusiki, gorputzaren pisuaz baliatzen da, karga edo erresistentzia gehigarririk behar izan gabe, eta Street workout edo Parkour mugimenduan oinarritua dago. Plazakoetxen eraikiko dute kalistenia parkea, babeslekuaren ondoan, eta 150 metro karratuko azalera izango du.\nObrak datorren astean, abuztuko lehen astean hasiko dituzte, eta aurreikuspenen arabera, hilabete amaierarako zirkuituaren instalazioa eta lurzoruaren zoladura amaituta egongo da. Hala ere, udal arduradunek adierazi dutenez, kalistenia parkea erabilgarri egongo da irailean, “lehen eta bigarren asteen artean”.\n“Aire zabaleko ekipamendu honen bitartez, hainbat gaitasun landu eta hobetu ahal izango dira, hala nola, koordinazioa, oreka, indarra, trebetasuna, arintasuna, malgutasuna, potentzia eta erresistentzia muskularra“, diote udal ordezkariek.\nHego Uribe eskualdean hainbat kalistenia parke daude dagoeneko: Arrigorriagan, Basaurin, Etxebarrin eta Ugaon, eta laster Galdakaok ere izango du horrelako parke bat.


EtnoMet (Aroaren berbaroak): Udaberriko tenporak: 3. eguna\nUdaberriko tenporak: 3. eguna\nRicardo Asensio. "Egun euritsua"\nZelako gaua! Etengabe bota ahalean eta barra-barra euria egin ez digu, bada! Ordu honetan, goizeko 10.30ak, ur-putzu franko daude non-nahi. Leihotik itsasadarra hondakinez beterik ikusten dut: adarrak, zikinkeria ur arre-arrea... eta kalatxoriak eta antxetak erdi zoratuta norgeturik. Tira, tenpora-eguna da, beraz gakizkion argitaratzeari goizeko 9.00etan Deustuko estazio meteorologikoan jasotako datuak:\n09.00etan jasotako datuak honako hauek dituzue:\nHaizearen batez besteko abiadura: 18,0 km/h\nAirearen tenperatura: 9,9 ºC\nLurraren tenperatura: 10,7 ºC\nHezetasuna: % 99\nPrezipitazioa: 1,3 l\nPresioa: 1021,9 mb\n16.00etan jasotako datuak honako hauek dituzue:\nHaizearen batez besteko abiadura: 2,2 km/h\nAirearen tenperatura: 8,9 ºC\nLurraren tenperatura: 10,6 ºC\nHezetasuna: % 100\nPrezipitazioa: 0,3 l\nPresioa: 1024,3 mb\n20.00etan jasotako datuak honako hauek dituzue:\nHaizearen batez besteko abiadura: 30,6 km/h\nAirearen tenperatura: 12,3 ºC\nLurraren tenperatura: 12,1 ºC\nPrezipitazioa: 0,1 l\nPresioa: 1023,9 mb\n24.00etan jasotako datuak honako hauek dituzue:\nHaizearen batez besteko abiadura: 31,0 km/h\nAirearen tenperatura: 12,2 ºC\nLurraren tenperatura: 11,9 ºC\nHezetasuna: % 95\nPresioa: 1025,9 mb\nLarunbateko batezbestekoak honako hauek dituzue:\nHaizearen batez besteko abiadura: 22,2 km/h\nAirearen tenperatura: 11,0 ºC\nLurraren tenperatura: --\nHezetasuna: % 92\nPrezipitazioa: 45 l (guztira)\nPresioa: 1022,4 mb\nposted by Kepa Diegez @ 10:39 AM\nAt 13:38, Anonimoa said…\nKoarta-tenporen astean gaudenez, dena hartu beharko guhu kontuan, Kepa. Lan oso txukuna egiten ari zara, Deustu aldeko datuak hemen azalduz, egoki eta mainatsu, dena behar dugulako honelakoetan gogoan eta kontuan hartu.\nNik, aste osoari begira nagoela, propio, gogoan daramatzat orain artekoak, eta begien aurrean ditut hurrengo egunei buruz iragarten zaizkigunak. Eta gaur goizean, hala nioen Eyskadi Irratian, "haize festa" izanen dugula aste hau. Eta ez 'festa' bart gaueko haize bortitz traketsak ibiliko direlako haizebegi guztietan barrena (ez zegoen iragarrita bart ibili den sorgin-haize malapartatu hau, bestela 'alerta egoera' gaztigatu behar ziguten...), baizik eta den-denetarik espero direlako haizeak, notizi hain ezberdinak ekartzen dituzten haize mezulariak. Izan ere, lehen egunean (asteazkenean), primerako eguraldi dotorea bota zigun, hegomendebal xume laztan batekin (hemen barrualdean, batipat), ostegun-ostiralak, berriz, mendebal eta ipar-mendebala areago; bart goizean, itsasokoa omen, mapa eta iragarpenak ziotenaz, baina hemen ibili denak, hego-mendebal trakets baldarraren ufadak ekarri ditu, barazar alde horretan zuhaitzak botatzeraino, esan dutenez... baretu da goizalderako, Deustun bildu duzun datuaren arabera; hala espero da aurrerako ere. Baina, bihar ipar ahultxo bat pasako dela dirudi ("ipartxo dultzia", erromantzeak dioenez), eta laister batean, frantzi-iparretik ia igaro gabe, ekialdekoa dator astelehenerako, hego-ekialdekoa ere bai hurrena, tenperatura oso goxoekin... bueno, horrixe deitzen diot nik "haize-festa", udaberriko eguraldien nahasmen eta zurrunbiloa anuntziatuko ligukena: ekarriko ditu tartean oinaztu eta ekaitz modoxo (eta ez hain modoxoetako) bat edo beste...\nSegi dena apuntatzen. Biziki eskertzekoa da eta...\nAt 00:36, Anonimoa said…\nTxapela kendu beharra dago Pello Zabalaren aurrean. Hau ez da eguraldi edo aro igerle bat: hau eguraldi kritiko bat da. Oinezko kristau korrienteok kolore bizi eta anarkian ipiniak ikusten dizkiogun Zumetaren koadro bati, arte kritikoak hezurra, mamia, azala eta baita ezkutuko izpiritua ere esplikatzen dizkio. Etnometen irakurle gehienok tenpora egun hauetan euriari baboak bezala begira gauden bitartean -urak orkatilatik gora noiz igoko zaizkigun beldurrez- Zabalak poesia eta intentzioak aurkitzen dizkio haizeari. Horra haizeen analisia. Interpretazioa ezagutzeko irrikitan gaude.\nAt 11:40, Kepa Diegez said…\nGuztiz bat! Aro ikertzailea baino gehiago, aro-olerkaria dugu Pello! Ea nolako interpretazioa egiten duen.


Aurkariak aldatzen dira, baina Castro izaten da irabazle ia beti - GARA\nTKE Liga Zarauzko Banderaren bigarren jardunaldia\nAurkariak aldatzen dira, baina Castro izaten da irabazle ia beti\nPedreñarekin estu lehiatu zen «La Marinera» lehen bi luzeetan. Gipuzkoako selekzioarentzat izan zen Euskotren Ligako azken bandera.\nLehenengo San Pedroren aurka; inoiz Kaikuren kontra, larunbatean Orio atzean utzi ezinik eta atzo, berriz, Pedreñarekin orpoz orpo. Aurkariak nonahi azaltzen zaizkio Castrori, baina gehienetan garaile ateratzen da «La Marinera» ontzi gorria.\nAtzo ere, bezperan bezala Oriorekin eta Pedreñako kantabriarrekin lehia benetan estua izan zuen Castrok. Bigarren luzearen amaieran Pedreñak hiru segundo ateratzen zizkion «La Marinera»ri, baina hirugarren luzetik aurrera bere legea ezarri zuen TKE Ligako buruak. Azken bi luzeetan 15 segundo jan zizkion Pedreñari, Zarauzko XXXII. Banderaren bigarren jardunaldia ere poltsikoratuz.\n«Bagenekien Oriok eta Pedreñak gogor joko zutela», adierazi zuen estropadaren amaieran Iker Jimenok, «La Marinera» ontziko patroiak. «Beraien erasoei eustea lortu dugu lehenengo, eta gero izugarrizko hirugarren eta laugarren luzeak egin ditugu. Koadrilak burua hotz eduki du hasieran, eta gero gorantz egin du bere burua aurrean ikustean. Espainiako Txapelketako hanka-sartzeetatik ikasi dugu, dirudienez. Orduko hartan huts handia egin genuen eta tira, ez dago inoiz hanka sartzen ez duenik, baina asteburuan erakutsi dugu hutsegite hartatik ikasi dugula», gaineratu zuen.\nHondarribia eta Kaiku izan ziren atzo maila onean arituriko beste bi ontziak. Bigarren txandako onenak izan ziren eta, esaterako, txanda nagusian aritu zen San Pedrok baino denbora hobea egin zuten. Egia esan, «Libia»k atzo oso egun eskasa izan zuen eta lehenengo luzetik ikusi zen ez zegoela lehiakideen maila berean. Beste hainbeste esan liteke Urdaibairi buruz ere. «Bou Bizkaia» traineruak ez zuen bezperan emandako mailarik erakutsi, ezta gutxiagorik ere, eta zortzigarren postuaz konformatu behar izan zuen, Zarauzko «Enbata»ren atzetik.\nAurreneko txandan, berriz, Tiran nagusitu zen ohiko moduan. Zumaiako «Telmo Deun»ek ohi baino estropada makalagoa burutu zuen eta, bada, azken-aurreko postuan konformatu behar izan zuen, Arkote baino ez zuelarik atzean.\nTKE Ligak 2009ko ekitaldia amaitzeko oraindik beste sei estropada falta ditu, baina ia ziurtzat jo daiteke Castrorentzat izango dela -bestela, punturik bildu gabe amaitu beharko luke pare bat probatan-. Hala ere, nahiz eta eguraldia zein itsasoa behar bezalakoak izan, Castrok ezin izan zuen atzo bere iazko errekorrik ondu eta, bada, 6.000 euroko gainsaririk gabe etxeratu behar izan zuen. Dena dela, ez dirudi «La Marinera»ko gizonengan pena handirik sortu duenik kontu horrek. Datorren asteburuan Hondarribian eta Pasai San Pedron izango du hitzordua TKE San Miguel Ligak.\nGipuzkoarentzat azken trapua\nEuskotren Ligak, bestalde, atzo izan zuen amaiera eta, bada, Gipuzkoako selekzioaren garaipenaz amaitu zen. Gipuzkoarrek emakumeen ligako txapeldunorde izatea erdietsi zuten honela baina, bide batez, baita Zarauzko bandera ere, galiziarrekiko bezperatik zekarten atzerapenari buelta ematea erdietsi baitzuten. Hala, jokoan izan diren aurreneko eta azken banderak Gipuzkoara bideratu dira nahiz eta ligako erabateko agintea galiziarrena izan den.\nEmakumeen liga amaitu delarik, hurrengo proba garrantzitsua Kontxako estropada izango da, beronen historiako bigarren ekitaldian.


Aukeratu LibreOffice - HobespenakTresnak - Aukerak - LibreOffice - Inprimatu.\nInprimagailura bidali beharreko datu kopurua murritz dezakezu hemen. Inprimatu beharreko datuak murriztuta azkarrago inprimatuko du zeren inprimatze-fitxategiak txikiagoak dira. Inprimatzeko memoria gutxi duten inprimagailuentzat errazagoa da inprimatzea. Inprimatu beharreko datuak murriztuta inprimatzeko kalitatea gutxitu daiteke pixka bat.\nZuzenean inprimatzean edo fitxategi bat inprimatzean, inprimatze-ezarpenak aplikatu behar diren edo ez zehazten du.\nEremu hau markatzen baduzu, objektu gardenak objektu normal (ez garden) gisa inprimatuko dira, ondorengo bi aukera-botoien hautapenaren arabera.\nGardentasuna ezin da zuzenean bidali inprimagailura. Gardentasuna ikusgai izan beharreko dokumentu-areak, beraz, beti bit-mapa gisa kalkulatu eta inprimagailura bidali behar dira. Bit-mapen tamainaren eta inprimatze-bereizmenaren arabera, datu kopuru handia sor daiteke.\nZehazten du gardentasuna inprimatuko dela area gardenak orrialde osoaren laurdena baino gutxiago betetzen duenean soilik.\nAukera honekin, gardentasuna ez da inoiz inprimatuko.\nBit-mapak kalitate txikiagoarekin inprimatuko direla zehazten du. Bereizmena txikitu egin daiteke, baina handitu ez.\nKalitate handiko inprimatzea 300 dpi-koa da. Kalitate normaleko inprimatzea 200 dpi-koa da.\nInprimatze-kalitate maximoa zehazten du, dpi unitateetan (puntuak hazbeteko). Bereizmena txikitu egin daiteke, baina handitu ez.\nObjektu gardenak barne\nEremu hau markatuta badago, inprimatze-kalitatearen txikitzea bit-mapei eta objektuen area gardenei aplikatuko zaie.\nEremu hau markatuta badago, gradienteak kalitate txikiagoarekin inprimatuko dira.\nInprimatzeko erabiliko den gradienteen zerrenda kopuru maximoa zehazten du.\nGradienteak tarteko kolore bakarra erabiliz inprimatuko direla zehazten du.\nKoloreak gris-eskala bihurtzea\nKolore guztiak gris-eskalan inprimatuko direla zehazten du.\nInprimatzea hasi baino lehen zein abisu agertuko diren definitzen du.\nMarkatu kontrol-lauki hau paper-tamaina jakin bat behar bada uneko dokumentua inprimatzeko. Inprimagailuak ez badu onartzen dokumentuak duen paper-tamaina, errore-mezua jasoko duzu.\nMarkatu kontrol-lauki hau paper-orientazio jakin bat behar bada uneko dokumentua inprimatzeko. Inprimagailuak ez badu onartzen dokumentuak duen formatua, errore-mezua jasoko duzu.\nMarkatu kontrol-lauki hau dokumentuak objektu gardenak dituela jakinarazten dizun oharra jaso nahi baduzu. Horrelako dokumentu bat inprimatzen baduzu, elkarrizketa-koadro bat agertuko da, inprimatze-agindu horretan gardentasuna inprima dadin nahi duzun ala ez hautatzeko.\nTitle is: Inprimatzeko aukerak


Segurtasuna bermatzeko eta aparkaleku arazoari irtenbidea emateko lanak - Albisteak - Astigarraga\nSegurtasuna bermatzeko eta aparkaleku arazoari irtenbidea emateko lanak\nAzken asteotan Udalak herriko kaleetan zenbait lan burutu ditu, trafiko lanak gehienak. Lan hauek herritarren eskaerei erantzuteko eta segurtasuna bermatzeko helburuarekin egin dira.\nHerriko errepidetan hainbat berrikuntza egin dira azken aste hauetan, horietatik esanguratsuenak hauek dira:\nAbiadura murrizteko interguneak: Herriko zenbait lekuetan jarri dira oinezkoen segurtasuna bermatzeko. Alde batetik, Portutxo auzoko biribigunean jarri dira, Martutenera doan bidegorritik egunero oinezko eta txirrinda ugari ibiltzen baitira. Bestetik, Kale Nagusiko bi puntuetan jarri dira, jende asko ibiltzen den kalea delako. Hartutako neurri honekin batera Udalak herritarrei eta ibilgailuen erabiltzaile diren guztiei eskatzen die abiadurarekin arduratsu jokatzeko, eta gogorarazi nahi die herrigunea 30 km/orduko eremua dela.\nAparkalekuak: Herri sarreran (Donostia ibilbidean) zeuden aparkalekuen antolaketa berria gauzatu da. Helburua aparkaleku gehiago sortu eta erreiak estutzea izan da. Ergobia auzoan ere aparkaleku berriak sortu dira. Abuztuan plaza ibilgailuentzat itxi zen eta balorazio positiboa izan du. Hala ere, auzotarrek aparkaleku gehiagoren beharra ikusten zuten eta horri erantzuna emateko Udalak errepide ondoan aparkaleku berriak sortu ditu.\nKale nagusiko komun publikoaren sarrera "puntu beltza" zen herrian. Bi horma artean eta oso ilun zegoen, eta horrek kezka handia eragiten zuen. Hori dela eta, Udalak eskailera ondoan dagoen hormaren goiko zatia kentzea erabaki du. Horrek, argia sartzea ahalbidetzen du eta ikusgai gelditzen da komuneko sarrera. Beraz, herriko "puntu beltz" garrantzitsu bat kentzea lortu da neurri honekin.\nHurrengo asteetan zer?\nBeste hainbat hobekuntza lan hasita daude jada, eta hurrengo asteetan ikusiko ditugu emaitzak. Aipagarrienen artean Oialume auzoko bidegurutzea egokitzea ; eta herrian zenbait asfaltatze lan gauzatzea; Santio zeharran, Bidebitarten eta Beitza bidean, besteak beste.


Malcolm X-ren biografia - Afrikhepri Fondation\nMalcolm X Malcolm Little jaio zen 19eko maiatzaren 1925an, Omahan, Nebraskan. Bere ama, Louise Norton Little, etxekoandre lanpetua zen, familiako zortzi seme-alabekin. Bere aita, Earl Little, ministro bataiatzailea zen, Marcus Garvey nazionalista beltzaren buruzagiaren aldekoa. Eskubide zibilen aktibismoaren kondeak Black Legion erakunde zuri supremazistaren heriotza mehatxuak gonbidatu zituen, Malcolm-en laugarren urtebetetzea baino lehen bi aldiz lekualdatzera behartuz.\nLegioa ihes egiteko ahaleginetan egin zuen txikia gorabehera, 1929an Lansing, Michigan etxea lurrean erre zuten. Bi urte geroago, Earlen gorpua hiriko trolebuseko trenbideetan etzanda aurkitu zuten. Poliziak ebatzi zuen bi gertakariak istripuak izan zirela, baina gutxi ziren Legio Beltzeko kideak arduratsuak zirela. Louise senarrak hil eta urte batzuetara emozioen matxura izan zuen eta buruko egoitza batekin konprometituta zegoen. Bere seme-alabak harrera etxe eta umezurztegi desberdinen artean banatzen ziren.\nMalcolm ikasle argia eta bideratua zen. Batxilergoko lizentziatua da bere klasearen buruan. Hala ere, gogoko irakasle batek Malcolm-i abokatu izateko ametsak "beltz batentzako helburu errealistarik ez zuela" esan zionean, Malcolmek eskolan interesa galdu zuen. Utzi zuen, Bostonen (Massachusetts) denbora pixka bat egin zuen lan arraroak egiten, eta Harlem-era (New York) joan zen bizitzera, eta bertan delitu txikiak egin zituen. 1942an, Malcolmek narkotikoen, prostituzioaren eta jokoen hainbat eraztun koordinatu zituen.\nAzkenean, Malcolm eta bere mutil-laguna, Malcolm "Shorty" Jarvis, Bostonera itzuli ziren. 1946an atxilotu eta kondenatu zituzten lapurreta egotzita, eta Malcolm 10 urteko kartzela zigorrera kondenatu zuten. (Zazpi urte bete ondoren baldintzapean aske utzi zuten.) Eskolan igarotako garaiak gogoratuz, heziketa jarraitzeko denbora erabili zuen. Auto-argitze garai horretan Malcolm, Reginald anaia bisitatzen eta erlijio musulmanera egin berri duen bilakatzea eztabaidatzen ari zen. Reginald Islamaren Nazioaren (NOI) erlijio erakundekoa zen.\nTxundituta, Malcolm Elijah Muhammad NOIko buruaren irakaspenak ikasten hasi zen. Muhammadek irakatsi zuen gizarte zuriak aktiboki lan egiten zuela afroamerikarrak ahalduntzeko eta arrakasta politiko, ekonomiko eta soziala lortzeko. Beste helburu batzuen artean, AIk berezko egoera baten alde borrokatu zuten, pertsona zuriek elkarrengandik bereizita. 1952an baldintzapeko askatasuna lortu zuenerako Malcolm "X" izen berria zuen jarraitzaile sendoa zen ("txikia" esklabo izen gisa hartzen zuen eta "X" aukeratu zuen galdutako tribuko izena adierazteko. )\nInteligentea eta artikulatua, Malcolm izendatu dute Islamaren Nazioko ministro eta bozeramaile nazional gisa. Elijah Muhammad ere Detroit, Michigan eta New Yorkeko Harlem bezalako hirietan meskita berriak ezartzeaz arduratu zen. Malcolmek egunkarietako zutabeak erabiltzen zituen, baita irratia eta telebista ere NOIren mezua Estatu Batuetan helarazteko. Bere karisma, dinamismoa eta konbentzimenduak kide berri ugari erakarri zituen. Malcolm-i asko aitortu zaio AIko kide gero eta handiagoak izatea 500an 1952etik 30.000an 1963ra.\nMalcolmen inguruko jendetzak eta eztabaidek iman mediatikoa bihurtu zuten. Mike Wallace-rekin astebeteko telebistako iragarki berezi batean agertu zen 1959an, "Hate That Hate Produces" izenburupean. Programak NOIren oinarriak aztertzen ditu, eta Malcolm-en sorrera jarraitzen du bere buruzagi garrantzitsuenetako bat bezala. Bereziaren ostean, Malcolm-ek bere ospeak Elijah Muhammad tutorearena gainditu zuen errealitate deserosoaren aurrean egon zen.\nArraza tentsioak gora egin zuten 1960ko hamarkadan. Komunikabideez gain, Malcolm-en nortasun biziak gobernuaren arreta erakarri zuen. NOIko kideen hazkundearekin batera, FBI agenteak erakundean sartu ziren (batek Malcolmen bizkartzain gisa ere jardun zuen) eta ezkutuan akatsak, entzungailuak, kamerak eta bestelako zaintza ekipamenduak jarri zituzten taldearen jarduerak kontrolatzeko. .\nMalcolm Faith-i eskubide zibilen aldeko mugimenduaren gorenean kolpe latza eman zitzaion 1963. Jakin zuen bere tutorea eta liderra, Elijah Muhammad, ezkutuan harremanak izaten ari zela sei emakumerekin. Nation of Islam erakundea. Hori gutxi balitz bezala, Malcolmek aurkitu zuen harreman horietako batzuek haurrengan eragin zutela.\nNOIra iritsi zenetik, Malcolmek Mahomaren irakaspenei zorrozki eutsi zien - 1958an Betty Shabazz-ekin ezkondu zen arte ezkongabe egon zen. Profeta bizitzat jo zuen Mahomaren etsipenak min handia egin zion. Malcolm ere errudun sentitu zen NOI-ra sartzera bultzatu zituen masengatik, gaur egun gehiegitan oinarritutako erakunde iruzurtia zela uste baitzuen.\nAurkikuntza harrigarria egin eta gutxira, Malcolmek kritikak jaso zituen John F. Kennedy presidentearen hilketaren inguruan egindako iruzkinagatik. "[Kennedyk] ez zuen inoiz espero oilaskoak hain laster piztuko zirenik", esan du Malcolmek. Adierazpen horren ondoren, Elijah Muhammad-ek 90 egunez "isilarazi" zuen Malcolm. Malcolm, ordea, isilik zegoela susmatzen zen beste arrazoi batengatik. 1964ko martxoan Malcolmek NOIrekin zuen harremana amaitu zuen. Mahomaren engainuaz haratago begiratu ezinik, Malcolmek bere erlijio erakundea sortzea erabaki du, Meskita Musulmana, Inc.\nUrte hartan bertan, Malcolm erromeriara joan zen Saudi Arabiako Mekan. Bidaiak bizitza aldatzen duela frogatu da. Lehen aldiz, Malcolmek kultura desberdinetako bere pentsamenduak eta sinesmenak partekatu zituen, eta erantzuna oso positiboa izan zen. Itzuli zenean, Malcolmek esan zuen "ilehori, nire anaiei dei nezakeen begi urdinak" ezagutu zituela. Estatu Batuetara itzuli zen integrazioari buruzko ikuspegi berriarekin eta etorkizunerako itxaropen berriarekin. Oraingo honetan Malcolmek hitz egin zuen, afroamerikarrei predikatzea baino, lasterketa guztientzako mezua izan zuen.\nMalcolmek Islamaren Nazioko kargua utzi eta Elijah Muhammad uko egin ondoren, bien arteko harremanak gero eta ahulagoak ziren. NOIn ezkutuan lan egiten zuten FBIko informatzaileek ohartarazi zieten funtzionarioei Malcolm hilketak markatu zuela. (Ezkutuko agente bati Malcolmen autoan bonba bat jartzen laguntzeko agindua ere eman zitzaion).\nBere bizitzako behin-behineko saioak egin ondoren, Malcolm gutxitan bidaiatu zuen edonon bizkartzainik gabe. The 14 otsailaren 1965, Malcolm, Betty eta bere lau alaba bizi ziren etxea East Elmhurst-en bizi zen, New Yorken. Zorionez, familia lesio fisikoa ihes egin zuen.\n"X" -ren ondarea\nAstebete beranduago, ordea, Malcolm-en etsaiek beren saiakera gupidagabea lortu zuten. Otsailaren 21ean Audubon Manhattaneko aretoan egindako hitzaldian, hiru gizon armatuk 1965eko Malcolm eszena hartu zuten. 15 aldiz tiro egin zioten gertutik. 39 urteko gizona hilda zegoela esan zuten Columbia New Yorkeko Presbiteriano Ospitalera iristean.\nHamabost ehun pertsona bertaratu ziren Malcolm-en hiletara Harlemen, 27eko otsailaren 1965an, Kristoren Elizako Jainkoaren Fedearen Tenpluan (gaur egun Memoriaren Haurren Tenplua Jainkoaren Kristo Elizan). Ekitaldiaren ondoren, lagunek palak kendu zituzten zain zeuden hilobietatik kendu eta Malcolm beraiek lurperatu zuten.\nUrte hori beranduago, Bettyk bere alaba bikiak sortu zituen.\nMalcolm-eko hiltzaileak, Talmadge Hayer, Norman 3X Butler eta Thomas 15X Johnson lehen graduko hilketengatik kondenatu zituzten 1966ko martxoan. Hiru gizonak Islamaren Nazioko kideak ziren.\nMalcolm X-ren ondarea belaunaldiz belaunaldi garatu da dokumental, liburu eta film askoren gaia izanik. 1992an interes handia piztu zen Spike Lee zuzendariak Malcolm X filma txalotua kaleratu zuenean, filmak aktore onenaren (Denzel Washington) eta jantzien diseinu onenaren Oscar sarietarako izendapenak jaso zituen. Malcolm X Ferncliff hilerrian lurperatuta dago Hartsdale-n, New York-en.\n8 berri 8,90 € -tik aurrera\n8 erabiltzen dira 11,00 € -tik aurrera\nAzken eguneratzea 22ko azaroaren 2020ean, 7:13\nAntzina, egiptoarrek haurdunaldi proba eta antisorgailuak asmatu zituzten\nZer da meditazio transzendentala?\nArrakastaren teknika - André Muller (Audio)


Turtziozko Udala - Nahi dudalako! kanpaina: euskaraz ikasten jarraitu Batxilergoan eta Lanbide Heziketan\nNahi dudalako! kanpaina: euskaraz ikasten jarraitu Batxilergoan eta Lanbide Heziketan\nNahi dudalako! leloa ardatz hartuta, Enkarterriko Mankomunitateko Euskara Zerbitzuak Bizkaiko hainbat Udalekin batera abian jarriko du Batxilergoan eta Lanbide Heziketan euskarazko ikasketak sustatzeko kanpaina.\nEkimen honen hartzaileak DBHko (Derrigorrezko Bigarren Hezkuntzako) 4. mailan euskarazko ereduetan ikasten ari diren gazteak dira. Gazte horiei ondorengo urteetan ere ikasketak, Batxilergokoak zein Lanbide Heziketakoak, euskaraz egiten jarraitzeko informazioa emango zaie Mankomunitatea osatzen duten udalerrietako ikastetxeetan.\nInformazio hori guztia kanpainarako beren-beregi prestatu den www.nahidudalako.com web gunean topatu ahal izango dute. Bertan, Bizkaiko 10 eskualdeetako datuak bildu dira: euskaraz ikasteko aukera eskaintzen duten ikastetxeen datuak, euretara heltzeko garraiobideak eta bestelako datuak. Gainera, unibertsitateko eskaintza zein den ikusteko aukera ere badute gazteek. Horrekin batera, DBH amaitu eta euskara ikasten jarraitu duten hainbat gazteren testigantzak ere jaso ditugu web gunean. Bada, testigantza horietan, gazteek zergatik ikasi duten euskaraz eta horrek zer onurak ekarri dizkien azaltzen dute.\nGainera, web gunean sartu eta inkestari erantzuteagatik sariak eskuratu ahal izango dituzte, hola nola, tableta, Nintendo 3 DS eta multi-abentura irteera bat. Parte hartu ahal izateko Mankomunitatea osatzen duten udalerrietako batean erroldatuta egon beharko dute.\nHorrekin batera 1998an jaiotako gazteen gurasoei gutuna bidaliko zaie, adin horretan gurasoek ere zeresana izaten baitute gazteek hartu beharreko erabakian. Guztira, 160 bat gutun bidaliko dira.\nBestalde, kanpainari lotuta, ikasleentzako hainbat hitzaldi antolatuko dira. Euretan euskaraz ikastearen garrantzia nabarmendu eta www.nahidudalako.com web gunean zer aurkituko duten azalduko zaie gazteei.\nMankomunitateak lau hitzaldi antolatuko ditu: martxoaren 12an, Karrantzako Kultur Etxean Aitor Murgia ekonomialaria izango da eta lan merkatuari buruz hitz egingo die. Karrantza BHI eta San Viator Ikastetxeko ikasleak batuko dira bertan. Martxoaren 17an Sodupeko Kultur Etxean Jon Gomez abeslaria eta aurkezlea izango da Gueñes BHI eta Avellanedako ikasleekin; azkenik, martxoaren 25ean Aitor Murgia izango da Zallako Kultur Etxean hitzaldi bi emateko Zalla BHI eta Maristas ikastetxeetako ikasleei.


Oskarrentzat, lehenaldiarekin daukan lotura bakarra da Greta, amona Sararen dendako manikia. Ordu luzeak ematen ditu hari begira, harekin mintzatzen, hura janzten eta garbitzen. Baina ez dago erotuta, ongi bereizten ditu pertsonak eta andrakilak, eta ezkontzekotan da bere betiko andregaiarekin: Anarekin. ...\nJarak 13 urte ditu. Ume izateari laga eta emakume bihurtzen hasi da. Baina egoera berri horrek gorputzean eta, batez ere, buruan hainbat aldaketa eragingo dizkio. Gurasoekin haserreak, lagunen konplizitatea, errebeldia, pozak eta tristurak...Denetik biziko du orriotan gure protagonistak. Baina, batik bat, gertaera baten inguruan oinarrituko du bere unibertsoa: estreinako musua.\nJarak lortu zuen Urko maitatzea, baina estreinako musuaren ostean, beraren sentimenduak nahasirik daude. Horrez gain, lagun berriak iritsi dira herrira: Nora eta Xabat. Xabatek zora-zora eginda ditu neska guztiak. Jara eta Ihintza arerio bihurtuko dira maitasun kontuetan. Ikastetxearen mozorro festa antolatu da eta sorpresak egongo dira. Zalantza, maitemin, zelo eta haserreak Jararen abentura berrietan.\nBartzelonan txiki sentitu da hasieran Jara, baina laster murgildu da hiriko bizimoduan: itxura aldatu du, lagun berri eta interesgarriak egin ditu, eta lanean ere hasi da. Heldu sentitu nahi du Jarak, baina horrek bere ondorioak ekarriko ditu...\nMaitasuna, gorrotoa, obsesioa, zeloak, kariñoa, paranoiak, sexua, heriotza… “Sentimenduen mundu zabal, ezezagun eta apasionanteak jositako trenbidea da Korapiloak eta bizi dugun voyeur garai honetan begiak gidatzen duen tranbia du ardatz” ipuin bildumak, egilearen beraren esanetan.\nIpuin bilduma bat da Tentazioak, 25 istorio labur biltzen dituena. Gaia, mundua bera bezain antzinakoa: maitasuna, sexua, gizon-emakumeen artean sortzen diren sentimendu, korapilo eta ezin ulertuak;\nKorapiloak eta Tentazioak-i buruzko informazio gehiago


Pi eguna: Inkesta agerian uzten du erabilera kasuak - Infinity-Semiconductor.com\nHasieraBerriakPi eguna: Inkesta agerian uzten du erabilera kasuak\nPi eguna: Inkesta agerian uzten du erabilera kasuak\nInkestatuen herenek baieztatu dute Raspberry Pi-k erabiltzen ari direla proiektu pertsonaletarako, eta ingeniarien herena baino gehiagok Raspberry Pi erabiltzen dute kontzeptu eta prototipoen froga egiteko. Beste erabilera batzuen artean, saiakuntza-sistemak / probak egiteko sistemak eta ekoizpena daude.\nFabrikatzaileen% 34 Raspberry Pi erabiltzen ari dira soilik beren proiektu pertsonaletan.\nFabrikatzaileak esan du Raspberry Pi erabiltzen duten arrazoi nagusia bere prezioa dela eta produktuaren errendimendua eta ezagutza estua dela. Raspberry Pi erabiltzeko erabakitzen duten beste edozein faktore baino zertxobait gehiago arduratzen dira ingeniari profesionalek.\nFabrikatzaileak Pi kamera eta ukipen pantaila deklaratu zituzten gogoko osagarriak.\nIngeniari profesionalek batez ere Raspberry Pi erabiltzen dute Interneten gauzen aplikazioetarako, Industrial Automation & Control estuki jarraituz. Beste aplikazio aipagarrien artean, robotika, pantaila eta kontsumitzaileen aplikazioak daude.\nPi eguna ospatzeko, 14garren Martxoan Farnell-ek% 10eko deskontua eskaintzen du Raspberry Pi 3B + eta Starter kit-etik, 00etatik 14-an.garren Martxoaren 23:59 arte 31stMartxoa.\n% 10eko deskontua lortzeko, bezeroak bisitatu behar ditu Farnell EMEAn, Newark Ipar Amerikan eta element14 APACen eta erabili PIDAY10 kodea kutxan.


2014-03-01, Xakeko Taldekako Euskal Ligako Ohorezko Mailako 8. txandako kronika.\nSESTAORI ZAILA JARRI ZAIO LIGA ETA BOST TALDE DAUDE JAISTEKO ARRISKUAN.\nArgitu da zein emaitza behar duen Sestaok azkeneko txandan Grosen aurka.\nBilboko Alondegian, arratsaldeko hiruretatik aurrera jokatuko den norgehiagokan 3-1eko aldeko emaitza lortu behar du oraingo txapeldunak. Neurketa guztiak toki berean jokatuko dira azkeneko txandan.\nDonibane Kirol Elkartea eta Grosen lan ona izan dira behar horren erantzuleak. Iruñekoek puntu bat kendu zioten Sestaori Nafarroako hiriburuan. Donostiarrek 4-0 irabazi zioten Batallari. Ez zen hain erraza emaitza hori erdiestea, baina erdietsi zuten. Puntu eta erdiko abantailaz hasiko dute azkeneko txanda.\nZortzigarren txandako beste albistea Bilbon gertatu zen. Arrasate/Arlutz Ligako ustekabea zen eta ez zen espero itsas zeharkaldi onaren ondoren hondartzako ertzean hondoratzea, baina halaxe gertatu zen: 3’5-0’5 galdu zuen Zuri Baltzaren aurka. Bete-betean sartu da jaitsiera saihesteko borrokan.\nBitartean, Orvina Ak 1-3 irabazi zion Easori. Hala ere, emaitza hori ez da nahikoa izan etorkizuna ziurtatzeko.\nBilbon ere lehia interesgarria jokatu zen. San Viatorrek 1’5-2’5 irabazi zion Conteneori. Emaitza horrekin ez da salbatu San Viator, baina azken orduan estuasunetan jarri du Conteneo.\nAzkeneko txanda ezin interesgarriagoa aurkezten zaigu. Titulua bi oilarren artean erabakiko da zuzenean. Jaitsiera zehazteko balio izanen dute gainontzeko lau lehiek.\nConteneo – Zuri Baltza lehiatik atera daiteke jaitsiko den taldea, baina Orvina A, San Viator eta Arrasate/Arlutz taldeek ezin dute hutsik egin. Donibane Kirol Elkarteak eta Batallak ustekabeko bukaera eragin dezakete (Orvina eta San Viatorren arerioak dira, hurrenez hurren). Arrasate/Arlutzek, teorian, errazagoa dauka Easoren aurka. Larunbatean hondoratua izan bazen ere, ez dago itota oraindik.


Euskaraldia 2018 - Zestoa\nhizkuntza ohituren aldaketan lan egitea helburu duen egitasmoa\nEuskaraz hitz egin eta ulertzen dute herritarren arteko harremanetan hizkuntza ohiturak aldatzea du helburu Euskaraldiak, baita era guztietako entitateak euskarazko hizkuntza praktikak babesteko neurriak hartzera bultzatzea ere.\nHainbat erakundek eta gizarte eragilek elkarlanean aurkeztu dute euskal hiztunak aktibatzea helburu duen ekimena.\nhamaika egun baino\nhamaika aldiz gehiago!\nEuskaraldia euskararen lurralde osorako pentsatuta dagoen ekimena da, baina udalerri euskaldunen errealitate soziolinguistikoak bere berezitasunak ditu.\nAzken batean, udalerri euskaldunenetan euskaraz hitz egiten dugu oro har eguneroko jardunean. Beraz, oraindik erdaraz aritzen garen esparruetako hizkuntza ohiturak aldatzeaz gain, hamaika aldiz areago joateko beharra daukagu. Hamaika aldiz gehiago hausnartzeko.\nEgun bakoitzean arlo bati begiratu, benetan euskaraz bizi garen aztertzeko hamaika hausnarketa egin, eta horietan ere hizkuntza ohiturak aldatzeko ideiak eta ekimenak jarri mahai gainean. Hamaika egiteko arlo bakoitzean, hamaika aldiz gehiago izan gaitezen aurrerantzean ere.


Debabarrena - BTT Euskadi\nBTT Euskadi Zentro hau Debabarrena eskualdean dago, Gipuzkoa eta Bizkaia artean, Euskal Autonomia Erkidegoko hiru hiriburuetatik (Gasteiz, Bilbao eta Donostia) ordu erdi eskasera. Harrera gunea Mintxeta Kirol Gunean dago, Elgoibarren.\nEskualdearen ezaugarri nagusia kostaldeko urdinak eta barnealdeko mendien berde biziak sortzen duten kontrastea da. Kontraste horrek bisitarien harridura sortzen du, bi koloreek bat egiten dutenean.\nEskualdeko kostaldean hondartza, kala eta itsaslabarrak dira nagusi. Bertan, mundu mailako egitura geologiko interesgarrienetakoak (flyschak) daude. Bisitariek egitura horiek ikusi ahal izango dituzte proposatzen ditugun ibilbideei jarraiki.\nHarrera gunean zailtasun handiko ibilbideak (beltzak eta gorriak) aurki daitezke; ibilbide horietan, bisitariek, maldan gora igo ostean, gailurren artean iragaiten diren bidexkatatik barrena, sari bikainak izango dituzte: ikuspegi ikusgarriak eta abiada handian jaisteko maldak.\nDebabarrena BTT Zentroaren liburuxka


Berdintasun Plana ez dela «eraginkorra» izango salatu du oposizioak : Bidasoko Hitza\nBerdintasun Plana ez dela «eraginkorra» izango salatu du oposizioak\nBerdintasun teknikariaren eta departamenturen beharra nabarmendu dute PSE-EEk, Abotsanitzek eta EH Bilduk kaleratutako ohar bateratuan.\nEzkerretik eskuinera Abotsanitzeko, EH Bilduko eta PSEko bozeramaileak.\nHondarribiko oposizioa osatzen duten alderdiek argi utzi dute «teknikaririk eta departamentu propiorik gabe» Berdintasun Plana ez dela «eraginkorra» izango. Hala adierazi dute Abotsanitzek, EH Bilduk eta PSE-EEk komunikabideetara igorritako ohar bateratuan. Era berean, ezin zutela kontra egin argitu dute: «oso garrantzitsua delako berdintasun politikak ezartzeko balioko duen dokumentu bat edukitzea», baina aldi berean ezin zutela «alde egin» planteamendua zein den ikusita adierazi dute.\nBat egin dute oposizioko hiru udal alderdiek aldarrikapen horretan, eta zabaldutako informazioaren arabera, eskakizun horiek ez dira soilik haiek egindakoak, baita Emakundek zein herriko eragileek ere. Izan ere, «plana egikaritzeko» Emakundek «beharrezkotzat» jotzen dituen elementuak direla ohartarazi dute.\nHorrez gain, plana eragileei aurkeztu gabe onartzen saiatu dela udal gobernua salatu dute gainontzeko udal taldeek. «Korrika era presaka onartu nahi zuen, martxoaren 8aren aurretik», gaineratu dute. Hala, «oposizioak behartuta» eragileekin bilera egin zuela tokiko gobernuak dio oharrak. Hala eta guztiz ere, «bilera hartan esan zirenak ez ditu jaso», Berdintasun departamentua eta teknikaria «ezinbestekoak» zirela helarazi baitzitzaion gobernu taldeari.


Mendi maratoien Europako txapelketa zerura begira dago - GARA\nZegama-Aizkorri VII. Mendi Maratoia\nMendi maratoien Europako txapelketa zerura begira dago\nIazko irabazle Kilian Jornet eta Corinne Favre parte hartzaileen zerrendan daude. Ibilbide zaila izango dute, guztira, 5.472 metroko desnibelaz\nZegama-Aizkorri VII. Mendi Maratoia bihar jokatzekotan dira. Horrenbestez, dena prest dago Europako txapelketarako, aurreko urteetan legez, goi mailako ikuskizuna izan dadin. 400 parte hartzaile aterako dira aurten ere Zegamako plazatik, tartean iazko irabazle Kilian Jornet eta Corinne Favre.\nHala ere, biharko benetako protagonista azalduko den ala ez ikusteko dago: euria. Iganderako eguraldi txarra iragarri dute, eta betez gero, lasterketaren itxura asko alda liteke. Alde batetik, iaz Aizkorriko maldetan eta Zegaman bilduriko jendetza batzea nekez errepikatuko litzateke eguraldi txarra egingo balu. Bestetik, lasterketak berak ikusgarritasunean irabaz lezake, baina gogortasunean ere bai.\nDena den, proba gipuzkoarrak ez du eguraldi txarrik merezi. Iazko ekitaldian Marino Giacomettik GARAri esandakoa oroituz, «ikusgarria da benetan, bai Zegamako ibilbidea, bai antolakuntza, baina, batez ere, herritarren lanak eta zaleen animoek egiten dute froga hau goi mailakoa izatea». Eguraldi txarrak nolabait lausotu egin dezake zaleek eragiten dioten dirdira.\nLasterketari berari dagokionez, ez da aldaketarik espero. Urtero bezala, herriko elizako kanpaiak goizeko bederatziak jotzen dituenean abiatuko da mendi maratoia. Parte hartzaileek herriari buelta emango diote lehendabizi, eta horren ostean etorriko dira benetako zailtasunak.\nLasterketa bera erdi mailako mendietan izango da, Aratz eta Aizkorriko mendilerrotik zehar, EAEko tontorrik garaienak igaroz: Aratz, Aizkorri, Aketegi eta Aitxuri. Zegama herritik -296 metro itsasotik- Otzaurteko gainera helduko dira korrikalariak lehenengo, eta mendate horretatik aurrera, ingurune zoragarri bezain gogorrean barrena ibiliko dira.\nBehin Aratzera iristen direnean «Santu Espirituraino» jaitsiera izango dute parte hartzaileek: han probaren erdia osatuko dute eta, bide batez, ikaragarrizko jendetza aurkituko dute zain.\nIbilbide teknikoa eta zailtasun handikoa dute aurretik oraindik. Iaz, «Santu Espiritutik» Aizkorri eta Aitxurira bideko igoeran erabaki zuen lasterketa Kilian Jornetek. Gero, behin Aitxuritik behera, Andraitzeko azken malda gogorrak igo beharko dituzte, eta handik behera, indarrik duenarentzat badago aurrekoak harrapatzeko astia, iaz Corinne Favrek Angela Mudge gainditu zuen moduan.\nGuztira, 5.472 metroko desnibela gainditu beharko dute eta zortzi ordu dituzte, gehienez. Antolatzaileek 14 kontrolgune jarriko dituzte, baita jan-edanerako beste 13 postu ere.\nIkuskizun bikaina izan da aurreko ekitaldietan. Hori bai, zerura begiratu behar...


Erantzukizun Sozial Korporatiboa | Autobusak La Guipuzcoana\nAutobuses La Guipuzcoanaren ekintza guztiak Urteko Memorian daude jasota, eta Erantzukizun Sozial Korporatiboaren eskakizunak betetzen ditu. La Guipuzcoana pertsonei zuzendutako konpainia denez, eta bizi garen gizarte eta ingurumena hobetzeko konpromisoa duenez, bere jarduera honako zutabe hauetan dago oinarritua:\nUrtero, La Guipuzcoanak kausa social batzuekiko sentsibilizazio eta kontzientziazio handiagoa lortzeko egiten diren ekimenak bultzatu eta haietan parte hartzen du. Hori dela eta, autobusek batzuetan ekimen horien aldeko kartelak eramaten dituzte. Ondoren ikus daiteke zer kausa sozialekin egin duen bat La Guipuzcoanak:\nAutobuses La Guipuzcoanak ingurumenaren hobekuntzaren alde egiten duen ekarpen nagusia Autobuses La Guipuzcoanako autobus sarearen erabilera masiboa da; izan ere, autobusak erabiltzen dituzten pertsonek beraien ibilgailua erabiliko balute erregaia askoz gehiago kontsumituko litzateke. Halare, La Guipuzcoanak badaki Konpainiaren jarduerak erregaia kontsumitzea eskatzen duela, eta horregatik erregai eta ibilgailu ekologikoak erabiltzen ari da etengabe. Era berean, zerbitzuen eta hondakimen erabilera eta murriztearen kudeaketa eraginkorra lortu da Autobuses La Guipuzcoanan.\nAutobuses La Guipuzcoanan, pertsonen kudeaketaren oiarriak dira formazioa, motibazioa eta bldintza berdintasuna. Autobuses La Guipuzcoanan funtsezkotzat jotzen da emakumeen eta gizonen arteko aukera berdintasuna bultzatzea. Hori dela eta, Berdintasun Plana ezarri dugu eta “EMAKUNDE Erakunde Laguntzailearen” saria eskuratu da.\nAutobuses La Guipuzcoanan euskararekin guztiz konprometituta gaude, 2009az geroztik euskara plana du martxan. Plan horretan enpresan euskararen presentzia areagotzeko eta kanpo zein barne harremanetan, eta bereziki bezeroekiko harremanetan, euskararen presentzia gero eta bermatuago egon dadin La Guipuzcoanak hartu dituen konpromisoak eta erabakiak agertzen dira. Baita euskara Autobuses La Guipuzcoanaren habeetako bat izan dadin hartutakoak ere.\nZilarrezko Bikain ziurtagiria dugu azken urteetan egindako ahaleginen erakusgarri. Ziurtagiria 2013an eskuratu zuen, Euskalit Bikaintasunerako Euskalit Bikaintasunerako Euskal Fundazioaren eskutik, Konpainiak azken urteetan bere eguneroko jardunean euskararen normalizaziaren alde egindako ahaligina eskertzeko.\nBAI EUSKARARI ziurtagiria ere badu. Ziurtagiri honekin enpresek, dendek eta mota guztietako erakundeek gizarteari euskararen normalizazioaren alde egindako ahalegina adierazteko erabiltzeko tresna da.


Taldeak Paris Arras Tourrean parte hartu du asteburu honetan | MuriasTaldea\nEuskadi Basque Country Murias taldeak asteburu honetan frantzia iparraldean ospatu den Paris-Arras Tour lasterketan parte hartu du. Taldeko lehen sailkatua Aritz Bagües izan da, 18. postuan, eta sailkapen nagusia Verandas Willems taldeko Aidir Kruopisek irabazi du.\nLehenengo etapan, txirrindulariek bi kilometroko bi harbide tarte gainditu behar izan zituzten. Rubén Perez-ek zuzendutako taldeak ezbeharrik gabe amaitu zuen eguna eta Aritz Bagües eta Adrian Gonzalez lasterketa buruan sartu ziren. Garaipena Aidis Kruopis lituaniarrak (Verandas Willems) eskuratu zuen.\nBigarren etapa Kruopisek irabazi zuen ere eta hirugarren eta azken etapan, Rèmi Cavagna (Klein Constantia) ustekabean harrapatu zuen talde nagusia eta bakarrik iritsi zen helmugara, 7 segundoko tartearekin.\nAzken egunean Euskadi Basque Country Murias taldeak ez zuen zortea alde izan eta Gotzon Udondok lasterketa utzi behar izan zuen, eroriko baten ondorioz. Pello Olaberria, aldiz, lasterketa buruan zihoala helmugatik 20 kilometrotara gurpila zulatu eta aurrean sartzeko aukera guztiak galdu zituen.\nJon Odriozola, Euskadi Basque Country Murias taldeko zuzendariaren adierazpenak: "Badakigu lasteketa hauek esprinterrak dituzten taldeentzat direla eta gu baldintza horretako txirrindularirik ez dugula. Hala ere, proba hauek oso garrantzitsuak dira Euskadi Basque Country - Murias Taldearentzat etorkizunari begira esperientzia lortzeko lagunduko digulako. Taldeak berriz ere aurpegia eman du eta baikortasuna ematen digu hurrengo frogetarako".\nTaldeak datorren asteburuan berriz ere frantziako lasterketetan arituko da, larunbatean la Grand Prix de Plumelec – Morbihan lasterketan eta igandean Boucles de l'Aulne – Châteaulin-en.


Desfibriladoreen alokairua denboraldiz | Alokatu desfibriladore bat egun, aste edo hilabeteetan\nSalvaVidas proiektua\tmodalitate Ikusia 16634\nDesfibriladore eramangarriak denbora gutxian alokatzea. denbora ertaina eta luzea edo denboraldiaren arabera, igerilekuen kardioprotekzioa. hondartzak, kontzertuak, azokak, ekitaldiak, mitinak, dena barne hartzen duen hileko kuota erosoan.\nKanpoko desfibriladoreak alokatzen ditugu denbora guztirako, dena barne, egunak, asteak, hilabeteak, urteak edo denboraldien arabera, gehienez 12 hilabete berriztagarriekin. Kardioprotektatu zure gertaera une egokian eta beharrezko, mediku segurtasunari uko egin gabe, desfibriladorea behar duzun guztiarekin eta bermerik guztiekin erosi beharrik gabe desfibriladorea alokatu ahal izateko zerbitzua eskaintzen dugu. Erabat berrikusitako eta erabiltzeko prest dauden desfibrilazio ekipo eramangarriak alokatzeko zerbitzuak eskaintzen ditugu.\nDesfibriladoreen alokairua gehienez 12 hilabetez berriztagarriekin\nDesfibriladoreen alokairua espazio publiko eta pribatuak epe labur edo luzean babesteko formula ezin hobea da, formula bikaina kontzertuak, jaialdiak, hondartzak, udal igerilekuak edo udalekuak bezalako ekitaldi jendetsuak egiten diren espazioetarako, besteak beste. Gure desfibriladoreen alokairua 12 hilabetetik gorakoa ez den epe baterako kontratua da, berriztagarria da, kanpoko desfibriladorea erabiltzearekin eta mantentzearekin lotutako gastu guztiak biltzen dituen hileko kuota finkoarekin.\nGure desfibriladoreak alokatzeko zerbitzuak mantentze-lanak eta trebakuntza barne hartzen ditu, osasun langileek ia beti erabiltzen dituzten arren, kanpoko desfibriladorearen erabilerari buruzko doako ikastaroa eskaintzen diegu gure bezeroei.\nHondartzak bezalako eremuen arabera, agian, erakusleiho bat, zutabe edo totem bat, seinaleztapena, zenbait autonomia erkidegotan derrigorrezkoa den 112 larrialdietarako deiak instalatu beharko dituzte. Gure desfibriladoreak alokatzeko zerbitzuak erantzukizun zibileko 10 milioi aseguru biltzen ditu. euro, bere autonomia-erkidegoko araudia betetzeko beharrezko gailu guztiekin. Errentamenduan ordezko piezak daude erabiltzeko, mantentze-lanak gorabeherarik izanez gero, bateria aldatzea eta adabakiak / elektrodoak behar izanez gero, premiazko beste desfibriladore bat bidaltzen da. denboraldiak irauten duen bitartean, beti izango duzu desfibriladore bat egoera ezin hobean erabiltzeko. Desfibriladoreak matxura jasanez gero, beste adeitasunezko desfibriladore bat entregatuko da akastun den gailua konpontzen den bitartean.\nZer dute gure DEA desfibriladoreen alokairuak?\nGure desfibriladoreak alokatzeko zerbitzuak AED Zoll AED Plus / 3 barne hartzen du, helduentzako / pediatriako adabakiekin, egoera ezin hobean dauden bateriak, software eguneratua eta garraiatzeko poltsa ditu. Zuretzako autonomia erkidegoko DEA DESAren erregistroak eta erregistroak kudeatzen dizkizugu eta desfibriladorearen erabilerari buruzko lineako ikastaroa eskaintzen diegu gure jabe guztiei. Gainera, prezioan erantzukizun zibileko asegurua ere sartzen da. 10 milioi euro. Gehienez 12 hilabeteko iraupena duen alokairua, gure zerbitzuak desfibriladore eramangarria eta hura erabiltzeko beharrezko guztia barne hartzen ditu, barne dauden desfibriladoreak Zoll AED Plus eta Zoll AED 3 dira.\nKontuan hartzen badugu desfibriladoreen alokairuak tasan espazio bat kardioprotejatzeko beharrezko zerbitzu guztiak biltzen dituela denbora laburrean eta desfibriladore bat erostearen kostuekin konparatzen dugu mantentze kostu guztiekin, aseguruarekin eta bateriaren iraungitzeekin. , adabakiak eta elektrodoak, desfibriladoreen alokairuaren alde aurrezpen handia lortzen dugu zuzeneko erosketa edo alokairuaren aldean. Aurrezki hori Salvavidas proiektuak bere hornitzaileekin erosketa eta zerbitzu bolumen handiak negoziatzean lortutako beherapenekin handitzen da. bezeroaren kuotan aurreztea lortzen da.\nGure desfibriladoreen ezaugarriak alokagai\nAlokatzeko moduan sartzen ditugun desfibriladore eramangarriak dira desfibriladore Zoll AED Plus eta Desfibriladore Zoll AED 3, bere ezaugarri teknikoetarako, berrikuntzarako eta erraz manipulatzeko aukeratua. Zoll AEBetako fabrikatzaileak bere teknologia propioa du eta mediku-sektorearen nazioarteko aintzatespena da.\nDesfibriladore baten bila bazabiltza, bereziki, kanpoko desfibriladoreen katalogoan sartu behar duzu, merkatuan dauden saltzaile onenak aurkituko dituzu. Eskatu informazio eskaera edo defibrillatzaileen modeloen eta ezaugarri teknikoen inguruko zalantzak argitzea.\nAlokatu kanpoko desfibriladore bat ordezko piezak barne\nDesfibrilazio ekipo eramangarrien alokairuak desfibriladorea erabiltzetik eta mantentzetik eratorritako gastu guztiak barne hartzen ditu, langileentzako prestakuntza linean eta presentziala barne hartzen du eta dagokion autonomia erkidegoko araudiaren arabera.\nGure ekipamendu guztia guztiz erabiltzeko baldintza bikainetan\nOrdenagailu iraungitze-kontrola, bateriak eta adabakiak\nParkeak eta bateriak kontrolatzea eta birziklatzea. Desfibriladore bat baldintza egokian erabilita, oso ondo kokatuta eta eskuragarria 4 minutu erantzun gehienezko erantzunak betetzeko, kardiobordaketa zerbitzua eraginkorrago bihurtzen du.\nDesfibriladoreen alokairuarekin abantaila ekonomikoak, fiskalak eta kudeaketakoak\nDesfibriladorearen alokairuak bere erabilera eta mantentze-lanekin lotutako gastu guztiak biltzen ditu. Ez du hasierako inbertsiorik behar, hileko kuota zerga kengarria da eta bere osotasunean. Likidezia gehiago du, desfibriladorearekin lotutako gastu finkorik edo ustekaberik gabe. Tarifa erosoa desfibrilazio ekipoaren amortizazioa bere gain hartu beharrik izan gabe. Arreta pertsonalizatua 24/7\nBilatzen ari zarena espazio publiko edo pribatu bat kardioprotektatzea bada, eskaintzen dizugu Kaltzio babestutako espazioetarako zerbitzu integrala Gailu eta prozedura guztiekin, zure autonomia-erkidegoko araudiaren arabera, zerbitzu integrala. + informazioa


Irekia Eusko Jaurlaritza - Gobierno Vasco :: Startup-ek eta enpresa handiek bosgarren BIND 4.0ren 30 proiektu teknologiko disruptiboak aurkeztuko dituzte\nStartup-ek eta enpresa handiek bosgarren BIND …\n<img src="https://www.irekia.euskadi.eus/uploads/cover_photos/69962/original/SPRI-BIND-Eng.png" style="max-width:100%" alt="" />\n“Open Innovation Showcase: The Best of BIND 4.0” ekitaldia streaming bidez egingo da, uztailaren 6an eta 7an.\nEkitaldi horretan seigarren deialdia zabalduko da, eta hainbat nobedade egongo da.\n2016an sortu zenetik, BIND 4.0 plataformak mundu guztiko 130 startup-en 200dik gora proiektu garatu ditu eta 6,5 milioitik gora euro fakturatu.\nBIND 4.0 berrikuntza irekiko plataformak “Open Innovation Showcase - The Best of BIND 4.0” ekitaldia egingo du –urtero antolatu ohi duena–, aurten, uztailaren 6an eta 7an. Ekitaldi horretan, hautatutako 30 startup-ek eta partner diren enpresa handiek bosgarren edizioaren esparruan elkarrekin garatu dituzten 4.0 industriako proiektu teknologiko disruptibo berriak ezagutaraziko dituzte. BIND 4.0 industria adimenduneko ekimen publiko eta pribatua da, Ekonomiaren Garapen, Jasangarritasun eta Ingurumen Sailak, SPRI taldearen bidez sortu duena.\n“Open Innovation Showcase” modu telematikoan egingo da; hots, proposamen teknologikoak streaming konexio bidez aurkeztuko dira eta networking-a interesa duten parte-hartzaileen arteko harreman eta elkarreragineko aplikazio baten bidez sustatuko da.\nTopaketa birtual horretan, Gauzen Internetean (Internet of Things, IoT), Big Datan, Errealitate Birtualean edo Errealitate Areagotuan teknologia disruptiboak ezarri diren kasu arrakastatsuak erakutsiko dira, industria, energia, osasuna eta elikadura sektoreei aplikatu zaizkienak. Startup parte-hartzaileen eta partner diren enpresen –hala nola, Mercedes-Benz, Ferrovial Servicios, Siemens Gamesa, Iberdrola, Eroski edo Unilever, besteak beste– zuzeneko esku-hartzen bidez aurkeztuko dira proiektuak.\nEkitaldia uztailaren 6ko goizeko 10.00etan hasiko da. Lehenengo eta behin, SPRI Taldeko zuzendari nagusi Aitor Urzelaik ongietorria egingo die parte-hartzaile guztiei. Ondoren, kasu arrakastatsuak aurkeztuko dituzte startup-ek eta partner diren enpresek, 12.00ak arte. Aldi berean, arratsaldeko seiak arte, networking-a izango da, ekitaldian bilduko direnek eta horretan izena ematen dutenek startup-en zuzeneko atzipena izan dezaten, haien enpresen lehiakortasuna nola areagotu eta eraldaketa digitalari nola ekin jakin dezaten.\nBigarren jaurdunaldian, uztailaren 7an, Ekonomiaren Garapen, Jasangarritasun eta Ingurumenaren sailburu Arantxa Tapiak emango dio amaiera ekitaldiari, Euskadiko ekintzailetza politikaren ildo estrategikoak markatuz eta Europan aitzindaria den programa honen funtsezko rola nabarmenduz. Aurretik, Estíbaliz Hernáez Teknologiako, Berrikuntzako eta Eraldaketa Digitaleko sailburuordea, hurrengo BIND 4.0 seigarren edizioko, ezaugarri eta berrien berri emango du.\nHala nahi duten guztientzat, BIND 4.0en erakusketa birtuala ere izango da, non konponbide teknologiko guztiak ikusgai egongo diren eta kasu arrakastatsuez gehiago jakiteko aukera egongo den. Konponbide horiek, azken teknologiez baliatuta, prozesuak, zerbitzuak eta produktuak hobetzeko garatu dira. Halaber, erakustaldi horiek kategoria teknologikoen arabera sailkatuta egongo dira, errazago atzitu daitezen.\nSeigarren BIND 4.0, abian\nUztailaren 7an, ekitaldiari amaiera emateko, BIND 4.0 seigarren deialdiaren nobedadeak aurkeztuko dira. Izan ere, beste urtebetez, startup-en bidez industrian berrikuntza bultzatu eta sustatzeko lanean jarraituko du, Ekonomiaren Garapen, Jasangarritasun eta Ingurumen Sailaren laguntzarekin, SPRI Taldearen, hots, Eusko Jaurlaritzako Enpresa Garapeneko Euskal Agentziaren bidez, eta Euskadiko ekintzailetzaren ekosistema zuzentzen duen UpEuskadi plataformaren bitartez. Une horretan zabalduko da startup interesdunek beren hautagaitza bidaltzen hasteko epea.\nBIND 4.0 plataformak hiru helburu nagusi hauek ditu:\nStartup-en garapena azeleratzea euskal ekosistema industrialean,\nenpresen eraldaketa digitala sustatzea eta\nEuskadiko ekosistema ekintzailetza industrial aurreratu hub gisa kokatzea.\nBerrikuntza, teknologia eta ekintzailetzaren aldeko apustuan erreferentziazko programetako bat bihurtzeko balio izan zaizkio hiru helburu haiek.\nEnpresa Sustapenaren Europako XIV. Sarien irabazlea izan da BIND 4.0, enpresa-ingurunearen hobekuntza kategorian. Sari horiek Europako Batzordearen Barne Merkataritza, Industria, Ekintzailetza eta ETEen Zuzendaritza Nagusiak antolatzen ditu.\nPrograma 2016an sortu zenetik, 130 startup baino gehiago azeleratu eta 200dik gora proiektu garatu dira, eta 6,5 milioitik gora euro fakturatu. Azpimarratu beharra dago, egungo egoeran ere, mundu guztiko startup-entzat nahiz industria sektoreko enpresa nagusientzat nazioarteko berrikuntza irekiko plataforma garrantzitsuenetako bat dela BIND 4.0.\nUztailaren 6an eta 7an,10.00etan\nAtzitu erregistroa eta programa\nBIND 4.0 plataformaz\nBIND 4.0 industria adimenduneko berrikuntza irekiko plataforma publiko eta pribatua da, Ekonomiaren Garapen, Jasangarritasun eta Ingurumen Sailak sortu duena, SPRI taldearen bidez eta bere Euskadiko ekintzailetzaren ekosistemaren UpEuskadi plataformaren bidez. Gaur egun, egoitza Euskadin duten eta munduko erreferentziazko 57 enpresa lider nagusiren lankidetza du, eta hartan nazioarteko laguntzaile teknologikoek parte hartzen dute –Siemens, Microsoft eta Amazon Web Services. Ekimen hori bi helburu hauek lortzeko sortu da: industriaren eraldaketa digitala sustatzea eta, aldi berean, ekimen berritzaileak sendo daitezen azeleratzea, enpresa handien eta startup-en arteko lankidetza-eredu baten bitartez. 2016. urteaz geroztik, BIND 4.0 plataformak, bost edizioetan, 130 startup-ek baino gehiagok garatu dituzten 200 proiektu azeleratu ditu guztira.\nSPRI-BIND-Eng.png 100 KB (png)


FAQs - Maiz galderak | Fiare Banca Etica\nFAQs - Maiz galderak\nAukeratu produktu edo zerbitzu bat eta ezagutu gehien egiten diren galderak\nONLINE BIDEZKO BANKUA\nZein dira zure erabiltzailea eta sinadura-gakoa?\nZein dira zure erabiltzailea eta pasahitza Internet bidezko bankura sartzeko?\nEta sartzeko pasahitza ahaztu edo blokeatzen badut?\nIkusi maiz egiten diren galdera guztiak\nNork ireki dezake Fiare Banca Eticaren kontu korronte bat web zerbitzu honekin?\nZer dokumentazio aurkeztu behar duzu kontua irekitzeko?\nKontu bat ireki ahal dut titular bat baino gehiagorekin?\nNire nomina helbideratu ahal dut?\nGaltzen badut edo lapurtuz gero, zer egin behar dut?\nZer da CVVa edo CVC2a?\nNola blokeatu ahal dut txartela galdu edo lapurtuz gero?\nZer egin behar dut online bidezko iruzur bat detektatzen badut?\nZein dira zure segurtasunerako oinarrizko gomendioak?\nNola egin naiteke Fiareko bazkide?\nZein da bazkide izateko erosi behar den gutxieneko kapital soziala?\nKapitala berreskuratu ahal dut erreklamatzen badut?\nBa al dut onura ekonomikorik kapital soziala izateagatik?\nNon deskarga dezaket Fiare Banca Eticaren app-a?\nOraindik ez al zara bezero?\nAplikazioa doakoa al da?\nNuestro apoyo en la denuncia de la vulneración de derechos humanos en la frontera\n¡El gas y la energía nuclear no son inversiones sostenibles!\nLa próxima semana, los eurodiputados tendrán que votar las medidas finales para definir la lista de actividades económicas de la denominada taxonomía verde o sostenible desde el punto de vista medioambiental.


Giudecca - Wikipedia, entziklopedia askea.\nFormer province of Italy Veneziako probintzia\nGiudecca (venezieraz: Giudèca, antzina Zudèca edo Zuèca) Veneziako uharte bat da, Rialto uharteetatik Canale della Giudecca izeneko kanal baten bidez banatzen den uharte multzo bat. Dorsoduro sestierearen zati dira.\nGutxi gora-behera hirigunetik 300 metrora dago, eta San Marko plazatik abiatuta hiru minututan iris daiteke bertara vaporetto izeneko taxi-itsasontzian. Inguruetako uharterik handienak diren arren, ez dira oso handiak. Ekialdetik mendebaldera 2 kilometro inguruko luzera dute, eta iparraldetik hegoaldera 300 metro inguru.\nUste denez, Erdi Aroan uharte nagusia Vigano zuen izena, eta geroago Spinalonga, "Bizkarrezur luzea" esan nahi duena, eta ziur asko uhartearen formagatik sortu zen, bizkarrezur baten antza duena.\nGaur egun jasotzen duen izena den Giudeccari buruz, berriz, bi teoria daude:\nLehenak Giudeccak juduei erreferentzia egiten dio, Giudei alegia. Honen arabera, Giudeccak (guideo hitzetik eratorria) "juduen uhartea" esan nahi luke. Giorgio Emo veneziar patrizioak 1515ean senatuari juduei Veneziara sartzea debekatzea proposatu ziola ezagutzen da, uharteetan ezarriz. Hala, hiritik etenik gabe urrunduak mantendu ahal izango zituen. Alabaina, azkenean ideia hau ez zen burutu, uhartean zaintzazko instalazio militarrak sortzeak arazo asko sortuko baitzituen. Urte bete geroago, Senatuak oso antzeko ideia bat onartu zuen Zaccaria Dolfinsen aldetik. Venezian ezarritako juduak uharteetako Ghettora eraman nahi zituzten. Hiri veneziar judu hau izango litzateke, teoria honen arabera, ezagutzen den mota honetako lehen ghettoa.\nIzenaren jatorriari buruzko beste teoria "giudicati" hitzean zentratzen da, "delitu txikiak" esan nahi duena. Teoria honen arabera, uharteak, hiritik kanporatutako presoak mantentzeko gune bezala balio izango zuen.\nMichelangelo eskultore ospetsuak 1529 eta 1532 bitartean etxe bat alokatu zuen uharteetan eta Giudeccan hiru urte eman zituen bere gogozko erbesteratze batean.\nXX. mendean sartzean, uharteak 3.000 biztanle zituen, nagusiki arrantzaleak. Ondoren eremu industrial batzuk sortu ziren uhartearen ekialdean. Lantegiak eta ontziolak sortu ziren. Alabaina, Bigarren Mundu Gerraren iritsierarekin, uharteetako industriak bere garrantzia galdu zuen, eta gaur egun uharteek, atseden eta erlaxazio leku bezala, hiritik landetara ihes egiteko erabiltzen den bizigune bat dira.\nArkitektura nabarmena[aldatu | aldatu iturburu kodea]\nUharteetako eraikinik nabarmenen artean Berrerosle Santuaren Eliza topa dezakegu, inongo zalantzarik gabe, Andrea Palladioren lanik ederrenetako bat dena. 1576an, Senatuaren enkarguz, Sant'Eufemia eliza eraiki zen izurriaren amaiera zela eta. Veneziako elizarik antzinakoenetako bat da Chiesa delle Zitellerekin batera. San Giorgio Maggiore basilika ezaguna Giudeccaren ekialdeko muturraren ondoan dago, baina ez da bere eremukoa.\nUhartearen ekialdean adreiluzko eraikuntza handi bat topa dezakegu, estilo neogotikozkoa: Stucky Errota. XIX. mendean eraiki zuen Giovanni Stucky pasta fabrikatzaileak. Zenbait handitzetarako Ernst Wullekopf arkitekto alemaniarra kontratatua izan zen, bere egungo itxura eman ziona. Errota, Bigarren Mundu Gerraren hasieran Italia guztiko pasta lantegirik handiena zen.\nZenbait urtez utzia eta endekatua egon ondoren, ostatu eta kultura eta erakusketen gune bezala erabiltzeko egokitzen hasi zen. Alabaina, egitasmo hau 2003an eraikina kaltetu zuen sute batek eten zuen.\nGiudeccan zinema estudio bat ere egon zela aipatu behar da.\nOrriaren azken aldaketa: 4 abendua 2019, 18:09.


“Baxoaren ondotik zer? Nazio garapenerako giltzak” mahai-ingurua — Unibertsitatea.Net\nHemen zaude: Hasiera › Ziztu bizian › “Baxoaren ondotik zer? Nazio garapenerako giltzak” mahai-ingurua\n“Baxoaren ondotik zer? Nazio garapenerako giltzak” mahai-ingurua\n2019/05/29 - Ikergazte2019\nIkergazte kongresuko saio osagarrien barruan eta UEU eta Eusko Ikaskuntzak antolatuta, “Baxoaren ondotik zer?” galderari erantzuteko Iker zentroko liburutegiko mahai bueltan bildu ziren astelehen arratsaldean Kepa Sarasola (UEU), Oihana Zanponi (Eusko Ikaskuntza), Eneko Bidegain (kazetari eta Mondragon Unibertsitateko irakaslea), Txomin Poveda eta Maia Duguine ikertzaileak; eta Iban Thicoipe eta Jaki Agerre Bernat Etxepare lizeoko zuzendaria eta orientatzailea, hurrenez hurren.\n“Batasunaren kontzeptua galdua duen herri batean” bizi gara Eneko Bidegainen esanetan, “Bidasoak eta Pirinioek markatzen duten hesia zein sakona den oraindik 2019an”. Horren adibide da ikasketen auzia.\nTerminala egiten dutenen %90a Euskal Herritik doa. Hortik erdia ez dira Euskal Herrira itzultzen. Lana aurkitu dutelako edo bikotea aurkitu dutelako. “Hor bada indar xahutze bat”. Lurraldetik kanpo joanda hizkuntza ere galtzen dela dio Txomin Povedak. Ez hori bakarrik, lurraldeari begira ere galera izugarria dela uste du. Azken finean, elkarte ezberdinek sekulako indarra galtzen dute. Lurralde bati goi mailako ikasketek ekarpen ekonomikoa ere egiten diotela kontuan hartuta, Ipar Euskal Herriko jendeak ordaindutako zergekin beste lurralde batera doa etekina. Formakuntza inbertsioa da eta “bidaltzen delarik jendea lurraldetik kanpo dirua ez da itzultzen”. Baionan beste formakuntza batzuk irekitzea baino garestiago ateratzen da ikasleak kanpora joatea.\nBerez badago eskaintza euskaraz ikasteko hegoaldean, baina zailtasunak ere bai. Batetik informazio falta, idazkaritzetan euskaraz ez jakitea, matrikulak egiteko epeak (epeak ez direla berak), papereria, homologazioak, gastu ekonomikoa, baremoak ezberdinak... Hori unibertsitatean. Lanbide Heziketan ikasteko ez dira prozesu errazagoak. Ate batzuk irekita badira ere, ate asko itxiak dira. Garraio publikoari dagokionez “zein erreza den Bilbotik Donostiara joatea egunero, baina Baionatik Bilbora zein zaila den” dio Kepa Sarasolak; eta hori ere ez da txikikeria.\nBeti da zaila Euskal Herrian ikasten jarraitzea eta orduan “jende gehienaren mapa mental horretan, lizeotik haragoko urratsa izango da Paben, Bordelen” dio Bidegainek. Baionan ez da aukera handirik. Euskal Ikasketak dira Ipar Euskal Herrian euskaraz egin daitezkeen bakarrak eta “ez dira osoki euskaraz” Iban Thicoiperen esanetan. Horrek mapa zatikatua errepikatzea dakar belaunaldiz belaunaldi Bidegainek dioenez.\nLizeotik gehienek ikasketa luzeen aldeko hautua egiten dutela dio Jaki Agerrek, nahiz eta Lanbide Heziketa aukeratzen dutenak ere badiren; eta bera ere ados da ainitzen buruan muga gorde dela. Hala ere, azken urteetan hobera egin du eta bidea errazten ari da. Thicoipe ere uste berekoa da. UNEDek adibidez konbalidatu egiten du baxoa. Bernat Etxepare lizeotik sentsibilizazioan eta informazioaren zabalkundean egiten dute lan. Lizeo elebidunetan, bestalde, ez dago ia informaziorik. Oztopoak leuntze aldera ere ari dira lanean Etxeparetik. Ikasketa batzuk nota kontuengatik ezinezkoak badira ere, beste kopuru handi bat egingarria da Thicoipe esanetan, “gaur egungo zailtasunekin ere”. Lanbide Heziketan zailtasunak handiagoak dira unibertsitatean baino.\n“Baxotik landa berehala helgoaldera joaitea konplikatua bada” gerora zubiak gehiago direla uste du Duguinek. Errazagoa da mugitzea orduan eta arlo ekonomikoari begira ikerketa poltsak ere badira. Unibertsitateen arteko kotutoretza akordioak ere hor daude, unibertsitate ezberdin bitan diploma lortzea ahalbidetzen dutenak\nArazoak arazo, oztopoak oztopo Thicoipek dio gizartean ez dela aldarrikapen bat, entzuna dena politikoki. Botere publikoek aukera dutela gauza batzuk aldatzeko. Unibertsitateek ere badituztela aukerak. Hegoaldera joatea posible dela gaur egun. Etxetik hurbilago kasu gehienentzat eta gure hizkuntzan, gainera. Povedak ere uste du masa kritikorik ez dela goi mailako kasketetan euskaraz ikasteko. Hizkuntza politika egoki baten beharra ikusten du, “egiazko elebidunak ekoizteko”. Murgiltze sistema orokortu behar dela, ez dagoela beste aukerarik. Eta euskararen gaia instrumentalki jorratzearen beharra ere badago bere ustez, “bere interesetan dela ere euskaraz ikastea”. Adibidez, lanbide bat izateko. Lan eskaeretan euskara gaitasuna eskatu behar da horretarako. Eta bai, lan mundua garrantzitsua da Bidegainen iritziz, “lan mundua euskalduntzeak ekarriko dio hizkuntzari balio eta prestigio handiagoa”. Plan integral baten beharra ere ikusten du Povedak, era guztietako eragileak bilduko dituena.\nEgia da Baionako eskaintza handitzea komeni dela, baina bat datoz Bidegain eta Thicoipe esaterakoan duen pisu demografikoa duela eta duen presentzia duela euskarak Ipar Euskal Herrian. “Bada Euskal Herriko unibertsitatea, izan dadin benetan Euskal Herriko Unibertsitatea” dio Agerrek. Berez, hegoaldean euskaraz dagoen eskaintzan frantsesez Pabe eta Bordeleko inguru horretan dagoen ekibalentea da Thicoiperen esanetan. Eta horretan jarri behar dela indarra. Bide hori errazten.\nUrtero Bernat Etxepare lizeotik 10 bat ikasle joaten dira hegoaldera eta Bidegainek uste du Ipar Euskal Herriko ikasleentzat Donostiara edo Bilbora joatea aberasgarria dela “Euskal Herriko mapa hori elikatzen hasteko”. Lurralde estrategia gisa behar duela. Era berean, Sarasolaren iritziz Ipar Euskal Herriko ikasleak hegoaldera joatea oso positiboa da. Kontraesanak agerian uzteko. Bidegain ados da eskemak hausteko balio duela. 40 ikasletik bakarra bada ere iparraldekoa, euskaraz hitz egitera behartzen ditu besteak eta eskema asko apurtu.\nOnline irakaskuntzan ordea hutsune handia dago euskaraz eta aukera handia dago hor Sarasolaren esanetan. UEUk horren alde lan handia egin du azken urteetan. Herriaren maila kulturala igotzeko garrantzitsua izateaz gain, mugak ere hausten dituelako.\nEtiketak: ikergazte ikergazte2019


Ezker Iraultzailea - Teoria\nHerentzia kulturalaren jarraitutasuna\nTrotsky. Urtarrilak 7.\n07 Urtarrila 2011\nZientziaz eta kulturaz diharduen ondoko artikulu hau 1925eko irailaren 15an Mendeleyeveko Kongresuan Industriako Kontseilu teknikoko eta zientifikoko lehendakari zela, Trotskyk egindako hitzaldia da. (Gazteleraz).\nBiolentziaren papera historian\nEngels (1887-1888). Urtarrilak 5.\n05 Urtarrila 2011\nJarraian datorren artikulua Engelsek idatzi zuen 1887-1888 bitartean eta 1895ean argitaratu zuen lehen aldiz Die Neue Zeit aldizkarian. Bertan indarkeriak historian izan duen papera aztertzen du ikuspuntu marxista batetik.\nEmakumeen aurkako erasoak hazten doaz: bide bakarra sozialismoaren alde borrokatzea da!\nCorayma Camacho (Mexiko), Urtarrilak 5.\nEgungo gizarte kapitalistan lan explotaziotik sortutako eguneroko arazoez gain, emakume langileak bere generotik eratortzen den beste zapalkuntza bat jasaten du. Bere eskulana merkatuan saltzean langile bilakatzen da, baina bere sexutik eratorritako bereizgarriak direla eta, kapitalista egoeraz baliatu eta gizon batek jasotzen duen soldata...\nEmakume langilearen zapalkuntza bikoitza. Azterketa marxista. 3. zatia.\nRaquel Estevez (Catalunya). Abenduak 31.\n31 Abendua 2010\nAurrekoetan hasitako emakume langileen zapalkuntzari buruzko azterketa marxistaren azken atala.\nEmakume langilearen zapalkuntza bikoitza. Azterketa marxista. 2. zatia.\nRaquel Estevez (Catalunya). Abenduak 30,\n30 Abendua 2010\nEmakume langilearen zapalkuntzari buruzko artikulua jarri genuen aurrekoan. Hemen aurreko artikuluaren bigarren zatia dakargu, hau ere ikuspuntu marxista batekin.\nMexikoko iraultzatik 100 urtera: gure historia borroka ausartarena izan da!\nRodrigo Cruz . Azaroak 17.\n27 Azaroa 2010\nGizartearen historia klase borroken historia da, halaxe zioen Marxek Manifestu Komunsita-n. 1910eko Mexikoko iraultzak ideia hauxe erakusten du. Herrialde osoan zehar nekazari talde iraultzaileak zabaldu ziren duintasun osoz, gose eta zapalkuntzarik gabe, bizitzeko eskubidea aldarrikatzeko. Duela 100 urteko iraultza mexikarra...\nEkonomia marxistaren oinarriak V: Irabazi tasa\nIker Otermin. Azaroak 18.\n18 Azaroa 2010\nSistema ekonomiko kapitalistaren oinarrizko kontraesana honako hau da: ekoizpenak izaera sozial bat hartu duen bitartean, ekoizpen honen produktuaren jabetzea modu indibidual batetan gauzatzen da. Burgesiak ekoizpen baliabideen jabetza pribatua mantentzen duen heinean, gizartearen garapenean oztopo objektibo izugarri bat bihurtu da...\nEkonomia marxistaren oinarriak IV: Balioaren teoria\nIker Otermin, Urriak 21.\n21 Urria 2010\nBalioaren teoria marxista funtsezkoa da ekonomia kapitalistaren oinarriak ulertzeko. Kapitalisten irabaziak langileetatik ateratzen den gainbaliotik datozela frogatzen du, azken finean, sistema hau mugiarazten duena klase pribilegiatu eta bizkarroi batek soldatapeko lana ahal bezain beste esplotatzea dela azaltzen du. Hori da besteak...\nEkonomia marxistaren oinarriak III: Makinaria eta industria handia, gainbalio erlatiboaren ekoizpena\nIker Otermin. Abuztuak 12.\n12 Abuztua 2010\nKapitalismoaren garapen prozesuan, behin gizarteko azpiegitura produktiboan nahikoa errotu zenean, ezinbestekoa izan zen makinariaren fabrikazioa handitzea eta zabaltzea. Pausu honek historian aldaketa kualitatiboa ekarri zuen. Ekonomian ekoizpen industrialaren nagusitasunaren aroa heldu zen, merkantzien ekoizpen masiboaren aroa, eta...\nLangile iraultzaren programa militarra\nLenin. Abuztuak 2.\n02 Abuztua 2010\nAzken aldian albistegietan Venezuela Colombiarekin izan dezakeen gerrarako prestatzen ari dela entzuten ari gara behin eta berriz. Eta zein da marxistok gerrarekiko izan behar dugun jarrera? Jarraian dakargun gaztelerazko artikulu honetan ematen dio galdera honi erantzuna Leninek.\nEtengabeko iraultza, bizipenek baieztatu duten teoria\nKoerlazio indarren aldaketa Europan eta Laugarren Internazionalaren papera\nEkonomia marxistaren oinarriak II: Manufakturatik industria handirako bidea


7 arrazoi iPhone 7 bat erosteko beste ezer pentsatu gabe | Gadgeten berriak\nEl iPhone 7 Dagoeneko errealitate bat da eta joan den ostiraletik dagoeneko eros daiteke jada herrialde askotan Apple Stores dendetan, baita Espainian ere. Momentuz arrakasta izugarria izaten ari da Cupertino dendetan ilara luzeekin eta itxaron zerrendak jada hainbat aste itxaron dituzten iPhone berriaren bertsio desberdinak erosteko.\nJoan den astean eskaini bagenituen Soldata iPhone 7 batean ez gastatzeko 7 arrazoi, gaur beste aldera joango gara, eskaintzen 7 arrazoi iPhone 7 bat erosteko beste ezer pentsatu gabe.\nZalantzarik gabe, Apple gailuen zalea bazara, ez duzu artikulu honetan erakutsiko dizkizugun arrazoi bakar bat ere beharko, baina badaezpada, erabakirik ez baduzu, adibidez, zure iPhone 6a aldatzeko iPhone 7 berria, ziur asko laguntza handia izan dezakete.\n1 Diseinu hobetua kolore berriekin eskuragarri\n2 IPhone 7 arazorik gabe eraman dezakezu hondartzara edo igerilekura\n3 Kamerak hobera egiten du denborarekin\n4 Beastly potentzia eta errendimendua 6 GB RAM beharrik gabe\n5 Autonomia handiagoa suposatzen duen bateria gehiago\n6 Hasi botoia beste zerbait da\n7 Prezioa ez zen inoiz arazoa izan\nDiseinu hobetua kolore berriekin eskuragarri\nIPhone 6s ia ezin hobea izan zen diseinatzeko orduan, baina Apple-k bere gailu mugikorrak zituen akats estetiko bakarretako bat zuzendu ahal izan du, hala nola antena lineak atzealdean ikusi ziren. Kendu ondoren bizkarra garbiagoa da eta itxura askoz ere politagoa du.\nApple-k kolore berriak eskaini dizkigu, sentsazioa izaten ari direnak eta hori gutxi balitz, entzungailuen entxufea ezabatu du, hondoa argiago utzi duen zerbait. Esan beharrik ez dago horrek konexio guztiak portu berean egiteko aukera ematen duela eta haririk gabeko kaskoei ere garrantzi handia ematen diela.\nIPhone 7 arazorik gabe eraman dezakezu hondartzara edo igerilekura\nIPhone 7ko berritasun handietako bat da Tim Cook-eko mutilek emandako uraren erresistentzia. Ezaugarri berri honek oso harrera ona izan du orain gailu mugikorra hondartzara edo igerilekura eraman dezaketen erabiltzaile gehienek bustitzeko beldurrik izan gabe.\nHorrekin, Cupertinokoek ere beren konpainia nagusia Samsung, Sony edo Huawei bezalako beste konpainia batzuetako terminalen altueran kokatzen dute, denbora luzez gure smartphone-a busti edo murgildu ahal izateko beharrezko ziurtagiriak izan zituztenak.\nKamerak hobera egiten du denborarekin\nGehienok iPhone 6s kamera ezin zela hobetu pentsatu genuen arren, Apple-k buelta bat ematea lortu du eta iPhone 7 Plus-en 12 megapixeleko kamera bikoitza angelu zabalarekin eta lentearekingehi x5 zoom digitala eta x2 zoom optikoa.\nHemen erakusten dizugu iPhone 7 eta iPhone 7 Plus kameretan aurkitzen ditugun ezaugarriak;\nIrudi egonkortze optikoa\nSei elementuko lentea\nTrue Tone flasha lau LEDekin\nArgazki panoramikoak (63 Mpx arte)\nBeira zafirozko lenteen estalkia\nAtzeko argiaren sentsorea\nInfragorri iragazki hibridoa\nFokatze automatikoa Focus Pixelekin\nUkitu Focus Focus Pixelekin\nZuzeneko argazkiak egonkortzearekin\nArgazkien eta zuzeneko argazkien kolore aukera zabala\nTonuen mapaketa lokalizatua hobetu da\nGorputzaren eta aurpegiaren detekzioa\nArgazkien HDR automatikoa\nIrudiaren egonkortze automatikoa\nBeastly potentzia eta errendimendua 6 GB RAM beharrik gabe\nAste hauetan merkatuan estreinatzen duten gailu mugikor askok 6 GB RAM eta Snapdragon 820 prozesadorearekin egiten dute benetako piztia bihurtzeko. Gainera, 8 sm RAM-ekin lehen smarptohne-a abian jartzea gertu dagoela dirudi, Apple-rentzat pentsaezina den zerbait. Eta da iPhone 7 Plus berrian aurkitu dugula 3 GB RAM memoria, nahikoa baino gehiago dena A10 berriarekin batera, iPhone 6s-ak baino askoz errendimendu handiagoa eskaintzeko eta ia ausartuko nintzateke merkatuko edozein terminalena esatera.\nLehenengo probek merkatuko smartphone indartsuenaren aurrean gaudela pentsatzera garamatzate eta AnTuTuk gainerakoen gainetik jarri du, 3 GB RAM memoria "soilik" izan arren eta 6ra ere ez den arren. Adibidez OnePlus 3-n ikusi dugun RAM RAM GB.\nAutonomia handiagoa suposatzen duen bateria gehiago\nIPhone 6s edo iPhone 6s Plus bateria laburra zen eta erabiltzaile gehienek gure gailua egunaren amaierara arte arazorik gabe erabiltzeko aukera emango ziguten. Gaur egun arte, nire iPhone 6s Plus kargatzen dut bi egunetik behin, nahiz eta batzuetan denboraren joan-etorria nabaritzen hasi eta denbora gutxiago kargatu behar dudan. Hala ere Cupertinokoek aprobetxatu nahi izan dute igo iPhone 7 berriaren bateria eta, beraz, autonomia.\nEz dugu baterian erabilgarri dagoen mAh-ren zifra ofizialik ezagutu, ia guztientzat benetan zinez axola ez den zerbait, baina jakin dugu prozesadore berriaren kontsumo txikiagoari eta iOS 10 bateriaren kudeaketari esker, iPhone 7-ren autonomia ordu gutxitan luzatu dezakegu iPhone 6s-rekin alderatuta.\nHasi botoia beste zerbait da\nEntzungailuetarako minijack-a desagertzeak utzitako espazioak aukera eman dio Apple-ri, besteak beste, etxeko botoia sartzeko. sistema haptiko berria eta horrek harrituta utzi ditu probatu ahal izan duten guztiak. Haptikoa zure hiztegiaren zati den hitza ez bada (lasaia, gurea ere bai), esan genezake hasierako botoia jada ez dela botoia, baina orain sakatzearen sentsazioa imitatzen duen ukipen azalera dela.\nAbantaila handiak dira, Apple-ren arabera, botoia jada ez den botoia askoz ere moldakorragoa dela. Hala ere, ia guztientzat abantaila handiena da hasierako botoia jada ez dela kaltetuko, adibidez iPhone 5s edo iPhone 6s-en gertatu zen bezala, eta botoi honetako arazoak iPhone batean gehien errepikatutako akatsetako bat izan direla da.\nPrezioa ez zen inoiz arazoa izan\nEz aspaldi iPhonearen prezioa debekagarria zen ia guztientzat eta hala den arren, ia ez da ia inorentzako arazoa. Eta ez da gutxi Apple-ren edozein gailu eskuratzeko aukera eskaintzen diguten dendak interesgarriak izan gabe ordainketa erosoetan ordainduz. Horrez gain, esan gabe doa mugikorreko operadoreek erosteko modu interesgarria ere eskain diezaguketela 24 eroso ordainduta ordainduta.\nDesabantaila gehiago dirudien arren, iPhone 7ren prezioak ez du garrantzirik, gero eta denda edo telefono mugikorreko operadore kopuru gehiagok zatika ordaintzeko eskaintzen dizkiguten erosotasunak kontuan hartuta.\nZer arrazoi aurkitu dituzu zure iPhone 7 berria lortzeko?.\nArtikuluaren bide osoa: Gadgeten berriak » telefonia » Telefono mugikorrak » 7 arrazoi iPhone 7 bat erosteko beste ezer pentsatu gabe\nJuan Fco Peláez esan zuen\nMmmm duela egun batzuk 7 arrazoi ez erosteko. Orain 7 egiteko.\n0-0 orduan jejeje\nErantzun Juan Fco Peláezi\nDagoeneko erostearen alde nago, G5 bat erabiltzen dut eta 6 s jehehe saltzaile baten bila nabil\nTxinak jakinarazi du bere espazio estazioaren gaineko kontrola galdu duela eta Lurrean eroriko dela 2017an


Euskadiko Biodibertsitate Zentroaren uztaileko programazioa aurkeztuta - TheyAreNews.com\nEuskadiko Biodibertsitate Zentroaren uztaileko programazioa aurkeztuta\nEuskadiko Biodibertsitate Zentroan naturaz gozatzeko aukera emango dituzten uztaileko ekintzak aurkeztu dira. Osteguna, 2013ko uztailak 5\nBeti bezala, ekintza guztiak inguratzen gaituen biodibertsitatearekin erlazionatuta daude. Hauen helburua, gure eguneroko bizian biodibertsitatea planetaren biziraupenerako zein garrantzitsua den baloratzea da.\nIbilbideen artean San Antonioko hareatzara eta Txatxarramendi irlara edota Urdaibaiko paduratik proposatzen dira. Berrikuntza bezala Biodibertsitatearen txokoak dugu, hau da, ibilbide didaktikoa txoko ezberdinetatik: hondartza, basoa, padura, zelaia...\nUztailan birziklatzen jarraitzen dugu, horregaitik, plastikozko botilak erabilita, lorategia bertikala egiteko tailerra izango dugu. Halaber, Uda birziklatuz ekintza, udan hobeto eta gehiago birziklatzeko antzerki eta tailerra.\nTxikiek hegaztientzako jantokiak material birziklatuak erabiliz eta plastikozko poltsak erabilita kometak egiteko tailerrak izango dituzte. Horretaz gain, Baso animatua basoa eta bere biodibertsitatea ezagutzeko jolas didaktikoan eta umeentzat bereziki antolatutako bisita gidatuan partehartu ahal izango dute.\nItsasoaren eremuan, AMBAR elkartekoa den Enrique Franco-ren hitzaldia eta ondorengo irteera kotxez Matxitxako lurmuturrera zetazeoak ikuskatzera edota Ibilbide gidatua itsasontziz hoiek ikusi eta entzuteko aukera egongo da.\nEta proposamen hauek osatzeko, txakolin ustiategi batera bisita gidatua, erleen munduaren eta biodibertsitateari egiten dizkioten ekarpenen inguruko hitzaldi/tailerra, eta GastroDibertsitate gelak ere eskaintzen dira.


EAJ-PNV: Hauteskunde Orokorretan EAJ-PNVri emaniko botoak “balio bikoitza” izango duela aldarrikatu du Ortuzarrek “Muturreko eskuindarrekoak geldiarazteko eta Euskadi defendatzeko”\nEBBko presidenteak Zallan aldarrikatu ditu EAJ-PNVk azken legealdi honetan Madrilen erdietsi dituen lorpenak, eta euskal herritarrei ohartarazi die Euskadira “boto baliagarria” direla esanez datozen estatuko alderdien kontra\n2019.03.17_Andoni Ortuzar. Zalla\nHITZALDIA - 2019/03/17\nEnkarterriko hautagaitzen aurkezpena 2019\n“Jendeari azaldu behar diogu EAJri emaniko botoak balio bikoitza duela eta `batean bi´ dela: Euskadi Madrilen defendatzen dugu eta, gainera, politika han egiten dugu atzera pausurik eman ez dadin. Gurea Madrilen defendatzeko, aukerarik onena EAJ da. Eta muturreko eskuindarrekoak geldiarazteko ere, aukerarik onena EAJ-PNV”. Esaldi horiekin amaitu du Andoni Ortuzarrek gaur, Zallan, maiatzaren 26ko udal eta foru hauteskundeei begira, EAJk Enkarterrietan proposatuko dituen hautagaiak aurkezteko egin duen ekitaldian. Mitin berean hitz egin dute Itxaso Atutxa Bizkai Buru Batzarreko presidenteak, Bizkaiko ahaldun nagusi eta berraukeraketara aurkezten den Unai Rementeriak eta Juanra Urquijo, Álvaro Parro eta, Irantzu Ibarrondok, hurrenez hurren Zalla, Balmaseda eta Sopuertako alkategaiek.\nAurreko larunbatean Arrigorriagan egin zen ekitaldian bezala, Ortuzarrek “enara-politikari” deitzen dituenen kontra hitz egin du, “Madriletik datoz soilik hauteskunde garaian gure hautesleria erakartzera eta beren botoa lortzera eta, gero `hor konpon´”. EBBko presidenteak “enara politikarien” kontrako kritiketan aipatu ditu Euskadira egin dituzten azken bisitak. “Pablo Casado Gasteizen ikusi dugu, Ekonomia Itunaren aldeko hitzak esanez Konstituzioaren eta Estatutuaren parte direlako, baina duela aste batzuk PPk Senatuan onartu zuen Estatutuan bete gabe jarraitzen duten eskuduntzak Euskadira ez ekartzea proposatzen zuen mozioa. Zertan geratzen gara? Horiek ere ez ote dituzte Konstituzioak eta Estatutuak babesten? Zertaz fidatu behar dugu euskaldunok: Casadok Gasteizko Mitinean esaten duenaz edo bere alderdiak Senatuan erabakitzen duenaz? Benetan deitoragarria dena da PPren hizkera bikoitza: Madrilen zentralista eta euskaltasunaren kontrakoa; eta Gasteiz foruzalea eta estatutuzalea, gure artean botoak lapurtzeko. Eta gero haserretu egingo dira `enara´ deitzen ditugulako. Logotipoan daukaten txenada ken lezakete eta bere ordez enara bat jarri: egokiagoa da beraientzat” esan du ironiaz.\nBigarrena, Albert Riverarena izan da, Nafarroara joan zen “zirku-ikuskizunen jauzi eta itzulipurdiak” egiteko. Ortuzarren hitzetan Ciudadanosen liderra “lotsagarri” geratu da UPNrekin forutasuna, Ekonomia Hitzarmena eta Kupoa defendatzeko izenpetu duen akordioarekin. Jeltzaleen buruarentzat, alabaina, firma hau ez da bat ere sinesgarria. “Denok dakigu gezurra dela, UPNk ere bai, eta horregatik derrigortu dio izenpetzera. 24 ordu behar izan ziren egia azalean gera zedin, gezurretan ari zirela, alegia. Ciudadanoseko bozeramaile ekonomikoak, Garicanok, esan du hauteskundeen erreforma badago, beraiek proposatuko dutela Ekonomia Ituna ezabatzea. Hori da egia gordina”.\nBaina bere mezu nagusia zuzendu die Ortuzarrek foru hauteskundeetan EAJ bozkatuko duten baina Hauteskunde Orokorretan Podemos edo PSOE bozkatuko duten herritarrei, uste dutelako alderdi horiek “boto baliogarria” direla “ustez behintzat Moncloara iritsi ahal direlako” eta baita “muturreko eskuindarrekoak geldiarazi nahi dituztelako”. “Asmo oneko euskal hiritar horiei esan behar zaie Madrilen asko dugula jokoan, baina ez horrenbeste Moncloara iritsiko dena erabakitzeko baizik eta euskal hiritargoaren interesak ondoen defendatuko dituena aukeratzeko. Legealdi hau izan da horren erakuslerik onena. Inork aurkez lezake Madrilen gurea bezain balantze ona? Ez. Ez euskal interesen defentsan, ezta politikagintzan edo zentralitatean kokatzeko orduan ere. Ekonomia Ituna, Kupoa, inbertsioak azpiegituretan, Abiadura Handiko Trenean, hemendik horrenbesteko kezka eragiten duten trenbide pasabideen arazoa, Zallan ere bai… eta hainbat ekintza gehiago, horien artean pentsioen igoera. Hori dena lortu da EAJri esker. EAJk erakutsi du bost eserleku apalekin hainbat gauza egin daitezkeela eta EAJren aldeko botoak balio bikoitza duela”, amaitu du Ortuzarrek.\nUnai Rementeriak, Bizkaiko ahaldun nagusi eta berraukeraketara aurkezten den hautagaiak baieztatu duenez “gure konpromisoa da hurrengo belaunaldietan Bizkaia hobea uztea, baita Enkarterrietako eskualde hobea ere”. Rementeriak gogora ekarri du Bizkaiko Foru Aldundiak legealdi honetan abian jarri duen Plan Pizgarria, “eskualdeari bultzada erabakigarria emateko ekimenez beteta dagoelako”, eta esan du emaitzak jasotzen hasi direla. Plan honetan hartutako neurriek ekarri dute enplegua berreskuratzeko erritmoa Enkarterrian Bizkaiko beste eskualdeetan baino arinagoa izatea. “Zallan orain dela lau urte baino 300 langabe gutxiago daude”, baieztatu du. Rementeriak era berean balioetsi ditu inguruko enpresekin, tokian tokiko merkataritzarekin edo egurraren sektorearekin “soinez soin” egin den lana, mugikortasunean eta errepideetan eginiko hobekuntzak edo etorkizunean egingo den suhiltzaileen parkea. “Horretan ari gara gu; garrantzizko gauzetan; arazoei konponbideak emateko lanean”, beste batzuk protesta egitera dedikatzen diren bitartean eta “errua besteei leporatzen ari direnean”. “Guk nahiago dugu lan egin eta aurpegia eman”. “Bizkaia ez delako berez aldatuko eta Enkarterrietako eskualdea ez delako berez aldatuko; aldatuko dira aldaketa hori bultzatuko duten pertsonak badaude, gaur nire ondoan daudenak bezalakoak; eta aldatuko dira EAJ bezalako alderdiak badaude”, amaitu du.\nEkitaldiaren hasieran hitz egin du Itxaso Atutxa Bizkai Buru Batzarreko presidente andreak eta bere esker ona adierazi die bere ondoan agertu diren “emakume eta gizonei“ eta “etapa berri honetan bidelagun izango dituzten lantaldeei”, baina “baita egon direnei eta etorriko direnei”. “Katea ez da eten; eta ez da etengo” eta “berme hori EAJ-PNVk baino ez du emango”, baieztatu du Enkarterriko udaletan aurkeztuko diren zerrendaburu jeltzaleak aipatu baino lehen: Joseba Urbieta (Alonsotegi), Josu Udaeta (Artzentales), Álvaro Parro (Balmaseda), Rakel Larruskain (Galdames), Ángela Egia (Gordexola), Imanol Zuluaga (Gueñes), Julián Isuskiza (Karrantza), Martín Crespo (Lanestosa), Irantzu Ibarrondo (Sopuerta), José Manuel Coterón (Turtzioz) eta Juanra Urkijo (Zalla). Bizkaiko jeltzaleen buruak gogoratu duenez “herritarren alde lan egitea da Euzko Alderdi Jeltzalea mugiarazten duen helburu nagusia” .“ADNan daramagu `herrigintzan´ goiburua, gure herriak barrutik bultzatzeko nahia, beren etorkizunean inplikatuaz”, “EAJren 124 urteetan erakutsi dugun printzipioa, baita erakundeetan daramatzagun 40 urteotan ere”. “Beste behin ere, hiritargoari eskaintzen dizkiegu hautagaitzarik onenak, pertsonarik onenak. Konfiantza, sinesgarritasuna eta erantzukizuna eskaintzen dugu”, bermatu du.\nJuanra Urkijo Zallako alkategaiak azaldu du urte bete luzea daramala herrikide, elkarte eta herriko sektore guztietako eragileekin bilerak egiten. “Topaketa horietan gehien errepikatzen diguten ideia da `herria hilda dagoela´ baina ez dago. Gure herria oso bizia da, elkarteak ditu, bizitza kulturala, ostalaritza… eta ikuspegi ezkor hori agertzen da dinamizatzaile izan behar duenak eta herria lideratu behar duenak dagokiona egiten ez duelako”, deitoratu du. Horregatik proposatu du Udal “proaktibo eta dinamikoa, laguntza eskainiko duena; proiektuak eta aktibitateak bultzatuko dituena; gure herriaren potentziala balioetsiko dituena, potentzial guztia aterako duena”.\nÁlvaro Parrok, Balmasedan berrautaketara aurkezten den alkategaiak, gogora ekarri du azken aldi honetan jasotako esperientziari esker bere lantaldearekin batera ekingo diola “Aurrera egiten jarraitzeko erronkari”, begirada lau helburu nagusitan jarrita: “zerbitzu publikoak hobetzea, herriaren birsorkuntza proiektuarekin jarraitzea, garapen ekonomiko jasangarria, enplegua eta gaikuntza, eta hiribilduaren berezko ezaugarria sustatzea”.\nIrantzu Ibarrondo, Sopuertako zerrendaburua, bere herritarren bizitza kalitatea etengabe hobetzeko ahalegina egin beharraz mintzatu da: “Herri adeitsuagoa, politagoa, irisgarriagoa, iraunkorrago eta jasangarriagoa, kohesionatuagoa dut amets, bere nortasun propioarekin nabarmenduko dena Enkarterrietako eskualdean”, aurreratu du. Zentzu berean nahi du Sopuerta herri “erreferente” bihurtzea eta aldi berean “eskualdearen eta Bizkaiaren alde” egitea.\nOrtuzarrek Podemosi gaitzetsi dio "Ikurrinarekin mitinak ematen aritzea" "gure autogobernua erasotzeko ekimen piloa aurkeztu ondoren"\nMitina. Andoni Ortuzar, Joseba Agirretxea, Maribel Vaquero, Xabier Txurruka. Zarautz\nMitina. Iñigo Urkullu, Mikel Legarda, Almudena Otaola, Laura Pérez. Labastida\nUdaletxea Plaza. Labastida\nEztabaida. Aitor Esteban